Jednaki u različitosti - 2. Internacionalni seminar u Somboru\npetak, okt 25 2019\nVlatko Belovuković, Marko Stipankov, Sajonela Krga i Svetislav Ilić, domaćini novog seminara o inkluzivnom džudou u Somboru, na konferenciji za medije u Gradskoj upravi\n* Pod simboličnim nazivom "Jednaki u različitosti" Sombor će po drugi put biti domaćin Internacionalnog seminara u džudou za osobe sa invaliditetom, u subotu, 26. oktobra\nTim povodom dva dana ranije, u sali Gradskog veća gradske uprave Grada Sombora održana je konferencija za medije na kojoj su učestvovali i govorili Sajonela Krga, predsednica Komisije za razvoj i unapređenja džudo sporta za osobe sa invaliditetom, Marko Stipankov, predsednik Komisije Džudo saveza Vojvodine za inkluzivni džudo, Vlatko Belovuković, član Upravnog odbora Džudo saveza Srbije, uz prisustvo takođe jednog od domaćina, Svetislava Ilića, potpredsednika Džudo i sambo kluba Bačka Sombor.\nIstaknut je značaj seminara kojim će biti dalje podignuta svest o važnosti ravnopravnog učestvovanja mladih i svih onih koji žive u istoj društvenoj zajednici. Džudo je jedan od sportova koji prednjači u povezivanju omladine sa smetanjama u razvoju i onima koji beleže takmičarske rezultate. Zato valja podsetiti da su i predstavnici domaćeg, somborskog kluba, već osvojili najznačajnije medalje na takmičenjima osoba sa invaliditetom, međunarodnog i domaćeg ranga.\nU ovoj rubrici donosimo i kompletan program seminara koji počinje u 8:30 časova i kako je predviđeno, trajaće sve do 19 časova uz najpoznatija stručna imena predavača iz inostranstva i Srbije. I ovom prilikom Hotel Lodge In u Somboru izražava ljubaznost solidarnošću ustupanja svog moderno opremljenog prostora za učesnike ovog važnog dešavanja koje prevazilazi isključivo sportske okvire:


Protivgradni centar u Hercegovini: Rakete uskoro stižu u Trebinje i Ljubinje | Srpska Info\nProtivgradni centar u Hercegovini: Rakete uskoro stižu u Trebinje i Ljubinje\nAutor: Srna 24.04.2019. 22:34\nIstočna Hercegovina ubuduće će biti pokrivena sa 30 automatskih protivgradnih stanica, koje će tokom ove godine biti spremne za prvo dejstvovanje.\nDirektor „Protivgradne preventive RS“ Tihomir Dejanović je nakon obilaska novoizgrađenog regionalnog protivgradnog centra u Dražin Dolu kod Trebinja, istakao da će se upravo iz ovog centra rukovoditi sa svim protivgradnim jedinicama na području Hercegovine.\n– Ovaj regionalni centar preuzeće ulogu rukovođenja čim se završi obuka kadrova, a do tada će se protivgradnim stanicama rukovoditi iz glavnog centra koji se nalazi kod Gradiške – naveo je Dejanović.\nOn je istakao da je izgradnjom ovog centra i protivgradnih stanica i područje Hercegovine ušlo u sistem zaštite od grada koji, nerijetko, nanosi veliku štetu poljoprivrednim proizvođačima na ovom području.\n– Do sada je protivgradni sistem bio instaliran samo u sjevernom dijelu RS i obuhvatao je oko milion hektara branjene površine, dok će instaliranjem sistema u Hercegovini biti zaštićeno dodatnih 100.000 hektara – pojasnio je Dejanović.\nNa području Trebinja instalirano je devet od deset protivgradnih stanica, dok su na području Ljubinja aktivne tri, a do kraja godine biće postavljeno svih 30 protivgradnih stanica.\nPrema Dejanovićevim riječima, na raspolaganju regionalnom centru u Trebinju je i magacin ubojitih sredstava, koji će, osim za protivgradnu zaštitu, biti korišćen i za skladištenje deminiranih sredstva Civilne zaštite.\nDejanović je rekao da će u narednom periodu biti izvršen tehnički i prijem magacina od Ministarstva unutrašnjih poslova, nakon čega će on biti stavljen u funkciju.\nDejanović: Iz budžeta 25 miliona\nVlada Republike Srpske izdvojila je tokom petogodišnjeg perioda oko 25 miliona maraka za protivgradnu zaštitu iz budžeta Srpske, rekao je Tihomir Dejanović.\nOn jer precizirao da su nabavljena dva meteorološka radara, izgrađeno 218 od ukupno 230 planiranih automatskih protivgradnih stanica i izgrađen regionalni centar u Trebinju, a biće izgrađen i isti takav centar u Bijeljini.


Pogrdni naziv za Srbe u službenoj prepisci\nRustem Pepši, službenik opštine Junik na Kosovu i Metohiji, uputio je zaposlenom u opštini Gračanca Vladanu Popoviću službeni imejl u kom ga je nazvao “shkavell“, što je pogrdan naziv za Srbe na Kosovu, javlja dopisnik RTS-a.\nNa izgred Rustema Pepšija reagovao je predsednik opštine Gračanica Branimir Stojanović, koji je uputio najoštriji protest Asocijaciji kosovskih opština, čiji je član i opština Gračanica, javlja dopisnik RTS-a.\nPredsednik kolegijuma Izvršnog tela (IT) službenika kosovskih opština i izvršni direktor Asocijacije kosovskih opština, odgovorili su Stojanoviću na protestno pismo i ogradili se povodom uvrede na nacionalnoj osnovi.\nIzvršni direktor Asocijacije kosovskih opština Suzan Ibrahimi u odgovoru predsedniku opštne Gračanica u ime Asocijacije izražava žaljenje zbog neprijatnosti. Navodi da Asocijacija kosovskih opština ni na koji način ne stoji i neće stajati iza reči Rustema Pepšija, člana Predsedništva kolegijuma, upućenih zameniku predsedavajućeg kolegijuma Vladanu Popoviću.\n"Dozvolite mi da pre svega zahvalim Vama i opštini Gračanica na datom doprinosu u razvoju aktivnosti Asocijacije kosovskih opština. Takođe, koristim priliku da svim direktorima i opštinskim službenicima vaše opštine zahvalim na datom doprinosu u radu kolegijuma", navodi se u odgovoru.\nPredsednik Asocijacije Naim Ismajli narednih dana razgovaraće sa gradonačelnikom opštine Junik oko ovog pitanja, ističe se u odgovoru.\nNa protest predsednika opštine Gračanica Branimira Stojanovića reagovao je i predsednik kolegijuma IT službenika kosovskih opština Uk Krasnići.\nU pisanom odgovoru Krasnići navodi da je stav Rustema Pepšija njegov "lični akt", te da Predsedništvo kolegijuma ne stoji iza iznetih "kvalifikacija".\nKrasnići je zatražio da se ovo pitanje razmotri na posebnoj sednici kolegijuma krajem ovog meseca.\nKosovo Branimir Stojanović Incident Junik\n22:43 TEMPERATURNI ŠOK Pljusak i grmljavina oborili temperaturu, sutra će biti NAJHLADNIJI DAN ove nedelje


Uputstvo roditeljima kako do novca za besplatne udžbenike - JuGmedia\nUputstvo roditeljima kako do novca za besplatne udžbenike\nKao što smo danas najavili, roditelji đaka prvaka sa teritorije grada Leskovca koji ispunjavaju uslove, imaju pravo na jednokratnu pomoć u iznosu od 6.000 dinara.\nUslovi za dodelu pomoći za nabavku udžbenika za učenike prvog razreda osnovne škole su da učenici: imaju prebivalište na teritoriji grada Leskovca; da su učenici prvog razreda osnovne škole na teritoriji grada Leskovca; da nisu ostvarili pravo na besplatne udžbenike putem Ministarstva prosvete, nauke i tehnološkog razvoja.\npotvrda osnovne škole da su učenici prvog razreda i da pravo na besplatne udžbenike nisu ostvarili putem Ministarstva prosvete, nauke i tehnološkog razvoja; dokaz o prebivalištu na teritoriji grada Leskovca.\nPodsetimo, novčanu pomoć dodeljuje Grad Leskovac, na osnovu Rešenja Odeljenja za društvene delatnosti i lokalni razvoj.\nZahteve prikupljaju škole i dostavljaju Odeljenju za društvene delatnosti i lokalni razvoj do kraja septembra ove godine.


Premijera "Nane" Emila Zole u Madlenianumu\nTanjug 21. novembra 2019. 13:02\nBEOGRAD, 21. novembra (TANJUG) – Premijera predstave „Nana“ po čuvenom romanu Emila Zole, a u režiji Ivane Vujić, odigraće se 25. novembra na Velikoj sceni Opere i teatra Madlenianum.\nRaskošna priča koja prikazuje francusko društvo u vreme Trećeg carstva u centar zbivanja stavlja prelepu mladu devojku koja iz najnižih društvenih slojeva dospeva u pozorište Varijete u Parizu i igrajući Veneru postaje miljenica publike.\nTa zanosna devojka, po kojoj se i roman zove Nana, neminovno postaje i predmet opsesije brojnih muškaraca sa kojima se poigrava, zbog kojih pati, zbog kojih konačno i prerano odlazi sa ovog sveta.\n„Svet pozorišta i ono van njega se prepliću, ljudi postaju roba, a Nana kao duša koja čezne za čestitošću i za time da bude dobra majka svom malenom vanbračnom sinu ne uspeva da se izbori za to, te se prepušta tobožnjem uspehu na jednoj potpuno mračnoj strani života“, kazala je rediteljka Ivana Vujić.\nRoman Emila Zole promatra i analizira život, a kako Vujićeva ističe, promišlja o društvu koje je nalik ovom današnjem – u kome vlada licemerje i u kome se vrednuje spoljašnji, a ne unutrašnji svet.\n“Današnji svet u borbi za život koja je demorališuća, u kojoj međusobnu borbu individua zamenjuje borba ekonomskih organizama: banke, fabrike, rudnici, shopping molovi, su mesta gde je čovek kao kakva lopta bacan na sve strane. Čas na vrhuncu sreće, a čas u ponoru. Pitanje licemerja koje sve to dozvoljava pitanje je Nane koja pokušava da u svetu prevare i kupovine pronađe svoje mesto i cenu. Nažalost, ona je suviše emotivna za ovaj svet u kome su uloge odavno određene“, objašnjava Vujićeva.\nZola u svom romanu postavlja radnju u pozorište, gde je sve moguće, a gde se maske lako stavljaju, ali i skidaju.\nU naslovnoj ulozi Nane publika će gledati Tamaru Aleksić, koja smatra da je veoma važan upravo taj aspect skidanja maski, ogoljavanja istine.\n„Bavimo se pričom koja bajkovitost površnosti, licemerja i svega s čime se danas svakodnevno srećemo, doovdi do ogoljenosti i suštine koju će publika, ja se nadam, prepoznati“, kazala je Aleksićeva.\nU velikom ansamblu, pored brojnih mladih glumaca sa Fakulteta dramskih umetnosti, naći će se i doajeni popuz Nebojše Kundačine, Miodraga Krstovića, Branislava Zeremskog i drugih, a nakon 44 godine igranja čuvene “Bube” na sceni će se zajedno naći i Vlasta Velisavljević i Rada Đuričin.\nBožo Vrećo odgovorio na uvrede putem Fejsbuka\n“Karavan igre” nastavlja put sutra u Gornjem Milanovcu\nPREMINUO POZNATI GLUMAC MUSTAFA NADAREVIĆ\nPoezija Volta Vitmena na filmu sutra u SKC-u\nFCS: Lažne informacije o proceduri izbora filma za…\nKrenula prodaja karata za koncert Queen Real tribute


Foto: Matt Palmer, Unsplash\nLjudske aktivnosti menjaju klimu na neviđene i ponekad nepovratne načine, navodi se u najopširnijoj naučnoj studiji Ujedinjenih nacija na kojoj su radila 234 autora, naučnici iz 66 zemalja, a koja je predstavljena danas.\nZnačajna studija upozorava na sve ekstremnije toplotne talase, suše i poplave, kao i na to da se ključna granica temperature biti probijena za nešto više od jedne decenije.\nIzveštaj je „crveni alarm za čovečanstvo“, rekao je šef UN, ali naučnici kažu da se katastrofa može izbeći ako svet deluje brzo.\nPostoji nada da bi duboko smanjenje emisije gasova sa efektom staklene bašte moglo da stabilizuje porast temperatura piše BBC.\nPonavljajući nalaze naučnika, generalni sekretar UN -a Antonio Guteres rekao je: „Ako sada udružimo snage, možemo sprečiti klimatsku katastrofu. Ali, kako današnji izveštaj jasno pokazuje, nema vremena za odlaganje i nema mesta za izgovore. Računam na lidere i vlade sveta i sve zainteresovane strane da obezbede uspeh COP26. „\nKljučne tačke izveštaja\nGlobalna površinska temperatura bila je za 1,09 stepen viša u deceniji između 2011. i 2020. nego u razdoblju između 1850. i 1900. godine.\nProteklih pet godina bile su najtoplije zabeležene od 1850. godine.\nNedavna stopa porasta nivoa mora gotovo se utrostručila u odnosu na period od 1901. do 1971. godine.\nLjudski uticaj je “vrlo verovatno” (90 odsto) glavni pokretač globalnog povlačenja ledenjaka od devedesetih i smanjenja arktičkog morskog leda.\n“Gotovo je sigurno” da su toplotni talasi, uključujući vrućine, postali sve učestaliji i intenzivniji od pedesetih godina 20. veka, dok su hladni događaji postali ređi i manje ozbiljni.\nPrema rečima profesora Eda Hokinsa sa Univerziteta Riding u Velikoj Britaniji i jednog od autora izveštaja, naučnici ne mogu biti jasniji po ovom pitanju.\n„To je činjenica, ne možemo biti sigurniji; nedvosmisleno je i nesporno da ljudi zagrevaju planetu.“\nPeteri Talas, generalni sekretar Svetske meteorološke organizacije, rekao je: „Koristeći sportske termine, moglo bi se reći da je atmosfera bila izložena dopingu, što znači da smo počeli ranije da primećujemo ekstreme nego što smo očekivali.“\nDa li se globalno zagađenje plastikom približava tački bez povratka?\nAutori navode da su od 1970. globalne površinske temperature rasle brže nego u bilo kom drugom pedesetogodišnjem periodu u proteklih 2000 godina.\nOvo zagrevanje „već utiče na mnoge vremenske i klimatske ekstreme u svim regionima sveta“.\nBilo da se radi o toplotnim talasima poput onih koji su nedavno pogodili Grčku i zapadnu Severnu Ameriku, ili o poplavama poput onih u Nemačkoj i Kini, „njihovo pripisivanje ljudskom uticaju je ojačalo“ u poslednjoj deceniji. Takođe, okeani će se i dalje zagrevati i postati kiseliji. Planinski i polarni glečeri će se nastaviti da se tope u narednim decenijama ili vekovima.\n„Posledice će se i dalje pogoršavati sa svakim zagrevanjem“, rekao je profesor Hokins. „I za mnoge od ovih posledica – nema povratka.“\nKada je u pitanju porast nivoa mora, naučnici su modelirali verovatni raspon za različite nivoe emisija. Oni upozoravaju da se porast od oko 2 m do kraja ovog veka ne može isključiti – kao ni rast od 5 m do 2150. Takvi ishodi, iako malo verovatni, pretili bi još milionima ljudi u priobalnim područjima poplavama do 2100.\nJedan ključni aspekt izveštaja je očekivana stopa porasta temperature i šta to znači za budućnost čovečanstva.\nTemperature će do 2040. godine prema svim scenarijima emisija dostići 1,5 stepen iznad nivoa koji je zabeležen u razdoblju od 1850. do 1900. godine.\nArktik će verovatno biti praktično bez leda u septembru barem jednom pre 2050. u svim procenjenim scenarijima.\nSve češće će se pojavljivati neki ekstremni događaji „bez presedana u istorijskim zapisima“, čak i pri zagrejavanju za 1,5 stepen.\nPredviđa se da će se ekstremni događaji na nivou mora, koji su se dogodili jednom u sto godina, u nedavnoj prošlosti dogoditi barem godišnje na više od polovini lokacija na kojima se meri nivo plime i oseke do 2100.\nU mnogim regijama će verovatno biti požara.\nGotovo sve nacije na Zemlji potpisale su ciljeve Pariskog sporazuma o klimi 2015. Ovaj pakt ima za cilj da zadrži porast globalnih temperatura znatno ispod 2C u ovom veku i da uloži napore da se održi ispod 1,5C. Izveštaj upozorava da će prema svim scenarijima emisija koje razmatraju naučnici, oba cilja biti prekršena u ovom veku ako ne dođe do velikog smanjenja emisije ugljenika.\nVeć živimo sa posledicama\nAutori veruju da će 1.5C biti dostignut do 2040. u svim scenarijima. Ako se emisije ne smanje u narednih nekoliko godina, to će se dogoditi i ranije. Ovo je prvi put objavljeno u posebnom izveštaju IPCC -a 2018. godine, a ova nova studija to sada potvrđuje.\n„Postići ćemo jedan i po stepen u pojedinim godinama mnogo ranije. Već smo to postigli za dva meseca tokom El Ninja 2016.“, rekao je prof. Malte Majnšausen, autor IPCC sa Univerziteta u Melburnu u Australiji.\n„Najbolja procena novog izveštaja je sredina 2034. godine, ali je neizvesnost ogromna i kreće se između sada i nikada.“\nPosledice prekoračenja temperature od 1,5 ° C tokom godina bile bi nepoželjne u svetu koji je već doživeo nagli porast ekstremnih vremenskih prilika sa porastom temperature od 1,1 ° C.\n„Videćemo još intenzivnije i učestalije toplotne talase“, upozorava dr Friederike Otto sa Univerziteta u Oksfordu u Velikoj Britaniji i jedna od autorki izveštaja IPCC.\n„Takođe ćemo svedočiti porastu obilnih padavina na globalnom nivou, kao i povećanje nekih vrsta suša u nekim regionima sveta.“\nProfesorka Karolina Vera, potpredsednica radne grupe koja je izradila dokument, rekla je: „Izveštaj jasno pokazuje da već svuda živimo sa posledicama klimatskih promena. Ali doživećemo još promena koje se povećavaju sa svakim dodatnim udarcem zagrevanja “.\nA šta se može učiniti?\nIako je ovaj izveštaj jasniji i sigurniji u pogledu loših strana zagrevanja, naučnici se nadaju da, ako prepolovimo globalne emisije do 2030. godine i dostignemo nulu do sredine ovog veka, možemo zaustaviti i verovatno preokrenuti porast temperature.\nPostizanje nula neto emisije uključuje smanjenje emisije gasova sa efektom staklene bašte korišćenjem čiste tehnologije, zatim zatrpavanje preostalih emisija ugljenika pomoću hvatanja i skladištenja, ili njihovo apsorbiranje sadnjom drveća.\n„Ranije se mislilo da bi temperature mogle da se povećaju čak i nakon neto nule“, rekao je drugi koautor, profesor Pirs Forster sa Univerziteta u Lidsu, Velika Britanija. „Ali sada očekujemo da će priroda biti ljubazna prema nama i ako uspemo postići neto nulu, nadamo se da nećemo dobiti daljnje povećanje temperature; a ako uspemo postići neto nula gasova sa efektom staklene bašte, na kraju bi trebalo da možemo da preokrenemo deo tog povećanja temperature i ohladimo planetu. „\nIstraživanje: Srbija najveći evropski emiter SO2 u 2019.\nIako su buduće projekcije zagrevanja jasnije nego ikad u ovom izveštaju, a mnogi uticaji se jednostavno ne mogu izbeći, autori upozoravaju da treba zaobići fatalizam.\n„Smanjivanje globalnog zagrevanja zaista minimizira verovatnoću da dođe do ovih prekretnica“, rekao je dr Oto. „Nismo osuđeni na propast.“\nPrekretnica se odnosi na to kada deo Zemljinog klimatskog sistema doživi naglu promenu kao odgovor na kontinuirano zagrevanje.\nZa političke lidere, izveštaj je još jedan u dugom nizu poziva na buđenje, ali budući da se toliko približio novembarskom globalnom samitu o klimatskim promenama COP26, on nosi dodatnu težinu.\nAlarmantni izveštaj: Klimatske promene se ubrzavaju Izveštaj UN o životnoj sredini: Prilagodite se novoj stvarnosti Osam biliona dolara neophodno za očuvanje prirode Prazna obećanja: Bogate zemlje nisu ispunile zavet siromašnima


S obzirom na novonastalu situaciju vezanu za dešavanja uzrokovana širenjem korona virusa, koja se direktno odražava na poslovanje većine poslovnih subjekata u zemlji i svijetu, pa tako i ovog preduzeća, jutros je održan sastanak Uprave preduzeća sa rukovodiocima poslovnih jedinica i službi u preduzeću.\nKako je ovo preduzeće povezano se drvoprerađivačkom industrijom, koja dobrim dijelom zavisi od inostranih tržišta, izvjesno je da će ograničavanje kretanja ljudi i roba, koje je donio veliki broj zemalja u Europi, imati ekonomske posljedice koje će zahvatiti i šumarski sektor, što je i bila jedna od glavnih tema satanka.\nSastanak je vodio Generalni direktor, koji je upoznao prisutne sa trenutnim stanjem u preduzeću te odlukama koje je Uprava društva donijela kako bi se što efektivnije odgovorilo kako na zdravstvene, tako i na ekonomske izazove koje je pandemija postavila pred odgovorne u preduzeću.\nUvažavajući preporuke nadležnih institucija, donesena je Odluka o proglašenju Vanrednog stanja u preduzeću, iz koje proizilaze dalje aktivnosti rukovodećeg kadra, koji će biti zadužen za adekvatnu preraspodjelu radnog vremena u preduzeću kao cjelini i definisanje načina prodaje drvnih sortimenata.\nOsim Naredbe za uposlenike o sprječavanju širenja corona virusa (COVID – 19), koja je donesena prošle sedmice, u toku ove sedmice je donesena i Odluka o mjerama koje će se provoditi u narednom periodu a za čiju realizaciju će biti zaduženi rukovodioci poslovnih i radnih jedinica i rukovodioci službi.\nSvi su saglasni da je zaštita radnika prioritet, te će se prema naredbama nadležnih institucija u skladu sa propisima iz oblasti zaštite na radu osigurati redovno i pojačano provođenje higijenskih mjera u radnim i pomoćnim prostorijama, a koje, između ostalog, podrazumijevaju čišćenje i dezinfekciju prostora, kao i redovnu ventilaciju i provjetravanje.\nS obzirom na ovakvo stanje, Uprava društva je u stalnom zasijedanju a situacija će se, svakako pratiti iz dana u dan, te će se donositi uputstva i smjernice daljih djelovanja, koje će se koordinirati sa dešavanjima na terenu. Rukovodioci službi, poslovnih i radnih jedinica će se aktivno uključiti u dosljedno provođenje svih naloženih mjera.\nZaključak sastanka je da preduzeće nastavlja rad uz određene restriktivne mjere i mjere zaštite, te da je u ovakim situacijama neophodna zajednička saradnja kako bi se održala proizvodnja i posljedice svih dešavanje svele na minimum.


Projekat - ACTWB\nŽan Mone mreža (Jean Monnet Network) – Aktivno građanstvo: promocija i unapređenje inovativnih demokratskih praksi na Zapadnom Balkanu, projekat ima za cilj izgradnju konzorcijuma visokoškolskih ustanova, organizacija civilnog društva i istraživačkih institucija s ciljem istraživanja potencijala inovativnih demokratskih praksi za demokratizaciju društava Zapadnog Balkana, istovremeno premošćujući podelu između akademskog rada o osnovnim demokratskim inicijativama (na ZB) i o institucionalizovanim demokratskim inovacijama koje se praktikuju u mnogim zemljama EU. Žan Mone mreža ima za cilj da pomogne u stvaranju i razvoju konzorcijuma u oblasti demokratizacije kako bi se prikupile informacije, razmenile prakse, izgradilo znanje i promovisale EU integracije.\nRastuća nezainteresovanost građana evropskih društava za učešće u političkom životu putem tradicionalnih instrumenata predstavničke demokratije prouzrokovala je ponovnu zabrinutost EU i njenih država članica za promociju i podsticanje aktivnog građanstva. To je rezultiralo procesom demokratskog inženjeringa inspirisanog principima participativne i deliberativne koncepcije demokratije. Demokratska eksperimentisanja u tom smeru, koja se mogu uočiti u nekim zemljama EU, dovela su do promocije i institucionalizacije demokratskih inovacija (javne rasprave, komšijska veća, porote građana, participativni budžeti itd.). Istovremeno, u postsocijalističkim i postkonfliktnim društvima Zapadnog Balkana, nedostatak demokratske tradicije, efikasnih mehanizama učešća građana i beskrajno produženo pristupanje EU predstavljaju dodatne izazove svakom pokušaju da se smisleno angažuju građani. Štaviše, dok je kriza predstavničke demokratije u EU rezultirala pozivom na veću demokratiju i opipljive napore da se institucionalizuju različite demokratske inovacije u cilju podsticanja efikasnog uključivanja građana, slične akcije su gotovo potpuno odsutne u zemljama ZB. Međutim, u regionu smo nedavno bili svedoci različitih vrsta učešća građana u inicijativama protiv rastućih autoritarnih tendencija. Primeri ovih mobilizacija građana odozdo prema gore variraju od takozvane „živopisne revolucije“ u glavnom gradu Makedonije, Skoplja, do plenuma u Bosni i Hercegovini i širokog spektra građanskih inicijativa na lokalnom nivou u svim zemljama regiona.\nŽan Mone projekat Zapadni Balkan fokusira se na istraživanje interakcije između demokratskih inovacija koje se promovišu u zemljama EU i mobilizacije građana odozdo prema gore u zemljama Zapadnog Balkana. Cilj nam je premostiti istraživački jaz između ova dva načina političkog delovanja. Takođe imamo za cilj promociju učešća građana na zapadnom Balkanu kroz inovativne demokratske prakse kao način negovanja političke kulture koja će izgraditi snažnu otpornost građana na rastuće antidemokratske tendencije u regionu.


Puno nejasnih normi u novom Nacrtu zakona o zaštiti podataka o ličnosti - Biznis i Finansije\nHome\tVestiPolitika i društvo\tPuno nejasnih normi u novom Nacrtu zakona o zaštiti podataka o ličnosti\nby bifadmin 13. avgusta 2018.\nPoverenik za informacije od javnog značaja i zaštitu podataka o ličnosti dostavio je Ministarstvu pravde obimno mišljenje na najnoviju verziju Nacrta zakona o zaštiti podataka o ličnosti, u kome je ukazao na suštinski iste probleme kao u prethodnim verzijama nacrta. SHARE Fondacija je početkom godine u okviru javne rasprave poslala komentare na tadašnju verziju Nacrta zakona koji i dalje stoje, i koji se zapravo poklapaju sa mišljenjem Poverenika.\nU mišljenju Poverenika se navodi da Nacrt zakona, pored odredbi usklađenih sa Opštom uredbom o zaštiti podataka o ličnosti EU (GDPR), uključuje elemente tzv. “policijske Direktive EU” koja uređuje obradu podataka o ličnosti od strane “nadležnih organa” u vezi sa krivičnim postupcima i pretnjama nacionalnoj bezbednosti (“policijski poslovi”). Usled toga, nacrt zakona je teško čitati i razumeti jer se naizmenično navode pravila i izuzeci, kao i posebni izuzeci. U mišljenju Poverenika se ističe da bi adekvatnije rešenje bilo da se ovaj tip obrade (“policijski poslovi”) uredi unutar odeljka o posebnim slučajevima obrade.\nGotovo identični komentar je dalo 14 organizacija civilnog društva u okviru javne rasprave, koje su istakle da su odredbe koje regulišu ovaj poseban vid obrade (“policijske poslove”) rasute po čitavom Nacrtu zakona, najčešće dodatno komplikujući već izuzetno složene pravne norme od kojih su mnoge novina u našem pravnom sistemu. Na taj način, Nacrt zakona ostaje bez jasne strukture, nije pregledan već prepun upućujućih i nejasnih normi. Dodatno, Nacrtom zakona nije precizirano na koje pojedinačne organe se odnose ove odredbe čime je, uz već postojeću nerazumljivost teksta, ostavljeno mnogo otvorenih i nejasnih pitanja.\nPoverenik je posebno istakao da u pogledu ostvarivanja prava pojedinaca može doći do pravne konfuzije, jer član 21 Nacrta predviđa da je rukovalac podacima o ličnosti dužan da obavesti lice na koje se podaci odnose o pravu da podnese “pritužbu Povereniku, odnosno tužbu sudu”. Čini se da se nacrtom uspostavljaju paralelni sistemi zaštite, što ne garantuje pravnu sigurnost jer se mogu dogoditi situacije da isto lice u različitim postupcima ne dobije istu zaštitu ili da različita lica povodom iste obrade i istog rukovaoca dobiju različitu zaštitu. Takođe, ni ova verzija Nacrta ne sadrži odredbe kojima bi se uredio video-nadzor, što potencijalno ostavlja ovu oblast neuređenom.\nI pored brojnih manjkavosti koje su iznete u komentarima Poverenika i organizacija civilnog društva, treba istaći da Nacrt zakona predstavlja adaptirani prevod GDPR-a i Policijske direktive, koji u ovom trenutku predstavljaju najviši standard zaštite podataka o ličnosti, što znači da Nacrt zakona garantuje čitav niz novih prava našim građanima. Ipak, “upozoravamo da brojne konfuzne i upućujuće norme, neadekvatno uređen postupak zaštite prava građana i neprimereno niske kazne mogu dovesti do toga da ne bude pravne sigurnosti prilikom tumačenja i sprovođenja zakona, odnosno da on ostane mrtvo slovo na papiru”, zaključuje se u saopštenju SHARE fondacije.\nPala vrednost većine kriptovaluta


EU razmatra viši udeo obnovljivih izvora za 2030. kako bi ubrzala napuštanje fosilnih goriva iz Rusije\nEvropska komisija razmatra da li je moguće podići cilj za udeo obnovljivih izvora u energetskom miksu Evropske unije (EU) za 2030. godinu kako bi se ubrzalo napuštanje uvoza fosilnih goriva iz Rusije. Komisija je prošle godine predložila da se postojeći cilj od 32% podigne na 40%, a sada se razmatra udeo od 45%.\nEvropska komisija u maju treba da objavi plan za napuštanje fosilnih goriva iz Rusije, koja je najveći snabdevač EU prirodnim gasom. Predsednica Evropske komisije Ursula von der Leyen rekla je da bi EU trebalo potpuno da prestane sa uvozom ruskih fosilnih goriva najkasnije do 2027. godine.\nU planu EU za napuštanje ruskih fosilnih goriva biće i zakonski predlog za olakšavanje dobijanja dozvola za projekte obnovljivih izvora energije\nPlan će uključivati i zakonski predlog kojim bi se olakšalo dobijanje dozvola za projekte obnovljivih izvora energije, rekla je Mechthild Wörsdörfer, zamenik generalnog direktora direktorata Evropske komisije za energetiku, koja je zadužena za pravednu i zelenu energetsku tranziciju, javlja Reuters.\nVon der Leyen je ranije rekla da će brzina kojom će EU ostvariti energetsku nezavisnost zavisiti od brzine prelaska na obnovljive izvore i vodonik, uz povećanje energetske efikasnosti.\nCilj od 45% ima podršku poslovnih udruženja iz sektora obnovljivih izvora energije\nInicijativu da se za 2030. godinu postavi cilj od 45% su, prema izveštajima, podržala poslovna udruženja iz sektora obnovljivih izvora energije. Među njima je i SolarPower Europe, jedan od potpisnika otvorenog pisma kojim se EU poziva da uz obnovljive izvore i vodonik podrži i razvoj tehnologija za skladištenje energije.\nPlan Evropske komisije za napuštanje ruskih fosilnih goriva, pod nazivom REPowerEU, obuhvata smanjenje potrošnje prirodnog gasa, ubrzavanje uvođenja obnovljivih gasova i povećanje proizvodnje električne energije iz obnovljivih izvora, ali i veću upotrebu nuklearne energije i uglja.\nTagovi: energetska tranzicija, Evropska komisija, fosilna goriva, prirodni gas, REPowerEU, SolarPower Europe, Ursula von der Leyen\nPočetna » Vesti » OIE » EU razmatra viši udeo obnovljivih izvora za 2030. kako bi ubrzala napuštanje fosilnih goriva iz Rusije


Ministarstvo prosvjete Crne Gore - Nacionalni Eurguidance centar (NEC Crna Gora) - Održan Godišnji zajednički sastanak Europass i Eeuroguidance centara u Briselu\nOdržan Godišnji zajednički sastanak Europass i Eeuroguidance centara u Briselu\nU Briselu je 26.oktobra odrzan Zajednički sastanak nacionalnih Europass i Euroguidance centara.\nSastanku su prisustvovali Nada Vuksanovic savjetnica u Ministarstvu prosvjete i stručni konsultant u Nacionalnom Euroguidance i Europass centru i Jovan Radovic, projektni saradnik.\nNa sastanku je predstavljen novi model korišćnja i promocije europass dokumenata uz novi elektronski porfolio i web alatke. Predviđeno je da svako ima svoj profil i time kontinuirano ażurira biografija, jezički pasoš, pasoš za mobilnost i aploduje sva relevantna dokumenta.\nIstaknuto je da je neophodno kontinuirano ažurirati sve relevantne informacije za europass i euroguidance inicijativu i u tom cilju svi nacionalni centri treba da obezbijede jasan prikaz nacionalnog obrazovnog sistema,mogucnosti školovanja u svojoj zemlji, proces priznavanja formalnog,neformalnog i informalnog obrazovanja, nacionalni okvir kvalifikacija itd. U tu svrhu svi nacionalni centri treba redovno da,pored euroguidance i europass portala, ažuriraju sve relevantne evropske portale,kao što su ESCO,QDR ili LOQ.\nKako bi se obezbijedile sve relevantne informacije u toku je izrada Information Content Strategy,odnosno Strategija o potrebnim informacijama.\nPokrenuta je inicijativa da se za sve certifikate, potvrde o stručnoj praksi,položenim ispitima obezbijede elektronski potpisi i koriste jednoobrazne forme za sve korisnike.\nTakođe je pokrenuta inicijativa pod nazivom Europass interoperability, što znači povezivanje europass portfolia kandidata i platformi za traženje posla, traženje zaposlenih, školovanja i društvenih mreža i medija. Predloženo je da se u prvoj fazi testira ESCO portal za povezivanhe sa tržištem rada, a u drugoj fazi ESCO portal sa prijavama za obrazovanje i obuku.\nO ovim idejama će se dalje diskutovati na ekspertskim i mrežnim sastancima.


Evropska omladinska titula slavila se do jutra - oradio.rs\nŽurku su otvorili Helem Nejse, a zatvorio Mahmut Orhan. U subotu od 20.00 pa do pet sati ujutro, mladi Novosađani proslavljali su titulu omladinske prestonice Evrope.\nOrganizacija OPENS je ovaj događaj obeležila na dve lokacije: svečanom ceremonijom u Sinagogi i večernjom žurkom na Spensu, uz učešće izvođača sa regionalne i svetske scene.\nNekoliko dana ranije, OPENS je obnovio ugovore sa 42 partnerske organizacije koje realizuju programe u okviru obeležavanja omladinske prestonice Evrope. Samo u toku 2018. godine tim programima obuhvaćeno je oko 75.000 mladih, dok će u naredne tri godine u te programe biti uključeno više od pola miliona mladih iz cele Evrope.\nCeremonija u Sinagogi je bila audiovizuelni spektakl, uz muzičke numere poznatih Novosađana i poeziju afirmisanih pesnika koju su izvodili mladi umetnici.\nŽurka na Spensu bila je zakazana za 20 časova, ali je publika polako pristizala sat vremena pre zvaničnog otvaranja. Helem Nejse, sarajevska omladinska organizacija koja se bavi muzičkom, radijskom i teatarskom produkcijom, otvorila je ovu manifestaciju i svojom energijom stvorila fenomenalnu komunikaciju sa publikom, pa ako se i desilo da neko ne zna tekst, do kraja pesme bi ga sigurno naučio.\nNakon ovog energičnog nastupa, na scenu je izašao Marko Louis, dobro poznat novosadskoj publici jer je u novembru prošle godine promovisao svoj album "Euridika" u Firchie Think Tank Studiju. Da ga publika odlično poznaje videlo se po tome što neke pesme nije ni morao da peva – publika je sve znala od početka do kraja. Marko je sa bendom Helem Nejse Marko je snimio dve pesme, pa mu se sarajevska ekipa pridružila na sceni i uz zvuke pesama "Idi" i "Kabadahija" priveli su nastup kraju.\nVan Gogh su kao hedlajneri "domaćeg dela" događaja dobro popunili salu na Spensu, a nakon njih na redu su došli i svetski izvođači koji su prošle godine nastupali na Exitu. Jax Jones je napravio dobru atmosferu i privukao još više publike u odnosu na domaće izvođače, a u sličnom ritmu nastavilo se i tokom nastupa francuskog DJ dvojca Ofenbah. Žurku je zatvorio Mahmut Orhan, koji je nastup počeo najvećim hitom "6 days" koji se tokom prethodnih meseci nalazio na gotovo svim top listama radijskih stanica u Srbiji.\nTek je početak godine i posetioci na Spensu su nam rekli da se nadaju da će tokom cele godine (a i kasnije) biti još više ovakvih događaja kroz programe Omladinske prestonice Evrope.


DONETA ODLUKA: Grad Beograd moći će da prodaje svoje zemljište i stanove!\nSednica privremenog organa\nAndrej Mlakar 18.04.2014. 16:04h 23:22h\nGrad Beograd ubuduće moći da prodaje gradsko građevinsko zemljište, stanove kao i druge objekte koje ima u vlasništvu, a koji nisu neophodni za funkcionisanje grada doneo je odluku na današnjoj sednici Privremeni organ grada Beograda\nBEOGRAD - Privremeni organ grada Beograda na današnjoj sednici usvojio je Odluku o načinu postupanja sa nepokretnostima koje su u javnoj svojini grada Beograda, odnosno na kojima grad Beograd ima posebna svojinska ovlašćenja.\nNa osnovu ove odluke grad Beograd će ubuduće pribavljati u javnu svojinu i otuđivati iz javne svojine grada objekte na osnovu tržišne vrednosti koju će utvrđivati Uprava javnih prihoda grada Beograda.\n"To znači da će grad Beograd ubuduće moći da prodaje gradsko građevinsko zemljište, stanove kao i druge objekte koje ima u vlasništvu, a koji nisu neophodni za funkcionisanje grada", navodi se u saopštenju Privremenog organa Beograda.\nIako je Republika Srbija još 2009. godine omogućila otuđenje građevinskog zemljišta, grad Beograd je do sada zemljište davao investitorima na zakup od 99 godina.\n"Donošenje ove odluke pospešiće investiranje u Beogradu jer će sada investitori biti vlasnici zemlje, a samim tim će lakše dobijati novac od banaka za izgradnju objekata", stoji u saopštenju.\nDodali su da će Grad sada biti u prilici da kupuje građevinsko zemljište i tako investitorima nudi atraktivnije lokacije za stambenu i poslovnu izgradnju ili investiranje u privredi. Kada su u pitanju stanovi, grad Beograd će sada po tržišnoj ceni ponuditi na prodaju stanove koje ima u vlasništvu. Odlukom je precizirano da je moguće da fizičkim licima koja se nalaze u gradskim stanovima na osnovu spornog pravnog osnova (potvrda državnih institucija ili lokalnih samouprava), ponudi otkup stanova u kojima žive po tržišnoj ceni.\nSva sredstva koja grad Beograd dobije prodajom građevinskog zemljišta, stanova i drugih objekata predstavljaju prihod budžeta grada Beograda, a u narednom periodu, Skupština grada će kroz posebnu organizacionu jedinicu prvi put popisati svu imovinu grada Beograda.\nPrivremeni organ grada Beograda danas je usvojio i Odluku o izradi izmena i dopuna Generalnog urbanističkog plana grada Beograda i Odluku o prestanku važenja Studije visokih objekata Beograda. Te odluke su donete u skladu sa priprema za početak izgradnje projekta "Beograda na vodi".\nUsvojena je i Odluka o izradi plana detaljne regulacije sanitarne deponije Vinča u opštini Grocka, što je bio jedan od uslova da se do kraja godine raspiše međunarodnih tender za upravljanje i reciklažu otpada na deponiji Vinča.\nUsvojene su i odluke na osnovu kojih su stvoreni uslovi da Agencija za javne nabavke sprovodi centralizovane javne nabavke za sledeće naručioce: Skupštinu grada Beograda, gradonačelnika Beograda, Gradsko veće, Gradsku upravu, ustanove kulture, zdravstvene ustanove, ustanove dečje zaštite, socijalne zaštite, javna komunalna i ostala preduzeća i organizacije čiji je osnivač grad Beograd.\nprivremeni organodlukaprodaja zemljištastanoviBeograd


SlemBunk: Novi bankarski trojanac za Android\nMobilni telefoni, 28.12.2015, 08:30 AM\nIstraživači kompanije FireEye upozorili su na familiju trojanaca SlemBunk koji se predstavljaju kao ažuriranje za Flash Player ili WhatsApp. Reč je o relativno novoj familiji trojanaca koji kradu korisnička imena i lozinke za online bankovne naloge, jednokratne lozinke i lozinke za popularne Android aplikacije.\nIstraživači su analizirali više od 170 uzoraka ovog malvera koje su pronašli na inficiranim uređajima, i zaključili da su vremenom autori malvera proširili listu ciljeva malvera.\nNajnovije verzije malvera su u stanju da oponašaju legitimne aplikacije više od 30 finansijskih institucija i provajdera mobilnih platnih servisa u azijsko-pacifičkom regionu, Severnoj Americi i Evropi.\nPosle pokretanja aplikacije, malver u pozadini počinje da vrši monitoring. Ono što korisnik vidi je lažni korisnički interfejs Adobe Flash Playera ili drugih aplikacija i zahtev za administatorskim privilegijama. Ako korisnik odobri taj zahtev, malver uklanja ikonu sa ekrana i nastavlja da radi u pozadini. Odgovarajući grafički interfejs za korisničko ime i lozinku se pojavljuje kada malver detektuje da je pokrenuta aplikacija banke.\nPodaci koje unese žrtva se šalju komandno-kontrolnom serveru.\nMalver prikuplja i druge informacije, kao što su informacije o uređaju, broju telefonu, listu instaliranih aplikacija, kao i korisnička imena i lozinke za popularne Android aplikacije.\nSa C&C servera za komandu i kontrolu kriminalci mogu da šalju komande malveru i daju mu instrukcije da izvrši različite zadatke, kao što je blokiranje poziva sa određenih brojeva, presretanje SMS poruka, isključivanje zvuka na uređaju, brisanje podataka sa inficiranog uređaja i mnogo toga još.\nLažnih aplikacija koje kriju ovaj malver nema u Googlovoj prodavnici aplikacija Play, tako korisnici mogu inficirati svoje uređaje samo ako su u podešavanjima bezbednosti omogućili preuzimanje aplikacija iz "Nepoznatih izvora". Istraživači kažu da su primetili nedavno da je SlemBunk distribuiran preko porno sajtova na kojima se od korisnika traži da preuzmu navodno ažuriranje za Adobe Flash kako bi mogli da pogledaju video. Ako korisnik pristane na to, preuzeće malver.


GRAĐANI OD VLADE TRAŽE HLEBA Postizborno istraživanje "Faktor plusa"\nPrvo postizborno istraživanje javnog mnjenja pokazalo je da najviše građana odobrava ono što radi i govori lider SNS Aleksandar Vučić - 59 odsto, a najmanje ono što rade i govore lider DS Bojan Pajtić i lider SRS Vojislav Šešelj.\nNajveće poverenje građana ima SNS - 50,1 odsto. Sledi lista SPS sa 10,8 odsto podrške, SRS sa osam odsto, pokret Dosta je bilo ima 7,5 odsto, DSS - Dveri 5,6 odsto, DS pet odsto, a koalicija SDS-LDP-LSV 4,9 odsto.\nŠta građani očekuju od vlade: Dajte nam posla i hapsite kriminalce\nČak 42 odsto građana smatra da će u narednom periodu imati isti kvalitet života, 20 odsto veruje da će živeti malo bolje, a 16 odsto malo gore.\nDa Srbija treba da bude član EU mišljenja je 42 odsto ispitanika, a negativan stav po tom pitanju ima 35 odsto njih.\nStanković navodi da je pre 10 godina skoro dve trećine građana bilo za ulazak u EU, da je sada još uvek taj odnos u korist EU, ali da se smanjuje broj onih koji su „za“.\nDa Srbija treba da bude regionalni lider u politici pomirenja smatra 67 odsto građana, dok 43 odsto njih veruje da će se regionalni odnosi značajno poboljšati, ali u daljoj budućnosti.


NIS prevazišao naftnu krizu - Sputnjik Srbija\n13:48 27.02.2017 Preuzmite kraći link\nRezultat je ostvaren u nepovoljnim makroekonomskim uslovima, pre svega niskim cenama nafte u 2016. godini. Pokazatelj EBITDA (profit pre plaćanja kamata, poreza na dobit i amortizacije) iznosio je 39,8 milijardi dinara, saopštio je NIS.\n„Ovi rezultati su ostvareni zahvaljujući sprovođenju programa mera za povećanje operativne efikasnosti čiji se efekat u 2016. godini procenjuje na 8,6 milijardi dinara. NIS je nastavio sa investicijama i u razvojne projekte uložio 26,1 milijardu dinara, čime je ostao u vrhu vodećih investitora u Srbiji. Obaveze NIS-a po osnovu poreza i drugih javnih prihoda u 2016. godini iznosile su 163,3 milijarde dinara, odnosno 7 odsto više nego 2015. godine“, stoji u saopštenju.\nU saopštenju se navodi da NIS, uprkos složenim makroekonomskim uslovima, nije menjao politiku dividendi i akcionarima je četvrtu godinu zaredom isplaćeno 25 odsto neto dobiti za prethodnu godinu, konkretno nešto više od 4 milijarde dinara.\n„Ukupna proizvodnja nafte i gasa iznosila je 1,46 miliona uslovnih tona, dok se trend prirasta rezervi ugljovodonika u 2016. godini procenjuje na 3,4 odsto. Ukupan obim prerade nafte bio je 3,3 miliona tona, odnosno 1 odsto više nego 2015. godine. Nastavljena je realizacija projekta Duboka prerada u Rafineriji nafte Pančevo, što je sledeća faza u modernizaciji NIS-ovih prerađivačkih kapaciteta“, navodi se u saopštenju.\nU 2016. godini NIS je na tržište plasirao novo premijum gorivo G-Drive dizel. Obim prometa naftnih derivata povećan je 3 procenta u odnosu na 2015. godinu i iznosio je 3,34 miliona tona.\n„U 2016. godini nastavljeno je i sa diversifikacijom poslovanja. U NIS-ovim postrojenjima proizvedeno je ukupno 147.505 MW/h električne energije, što je povećanje od 19 procenata u odnosu na prethodnu godinu. NIS je nastavio sa aktivnostima na realizaciji projekta Termoelektrane-toplane Pančevo, a sa kineskom kompanijom ’Betec‘ potpisan je sporazum o saradnji u oblasti razvoja geotermalne energije u Srbiji“, navodi se u saopštenju.\nZnačajni rezultati postignuti su i u oblasti HSE-a (zdravstva, bezbednosti i ekologije) koja je bila u primarnom fokusu NIS-a u 2016 godini. Indikator povreda sa izgubljenim danima (pokazatelj LTIF) umanjen je 46 odsto u poređenju sa 2015. godinom čime je NIS značajno doprineo unapređenju na polju bezbednosti i zdravlja na radu.\nPovodom objavljivanja rezultata za 2016. godinu Kiril Kravčenko, generalni direktor NIS-a i član Izvršnog odbora „Gasprom njefta“ je izjavio da je ponosan na rezultate kompanije.\n„Veoma smo ponosni na rezultate koje smo ostvarili u 2016. godini. Oni su još jednom pokazali uspešnost i otpornost našeg sistema koji se zasniva na kontinuiranom povećanju efikasnosti poslovanja sa jedne strane i na investiranju u dalji razvoj, sa druge. Zato planiramo da u 2017. godini nastavimo pozitivan trend rasta ključnih finansijskih i operativnih pokazatelja, što će dugoročno obezbediti efikasnost biznis procesa NIS-a. U periodu između 2017. i 2019. godine ’Gasprom njeft‘ će u strateške projekte NIS-a investirati više od 100 milijardi dinara. Ta ulaganja biće temelj za dalji razvoj NIS-a i obezbediće sigurnu budućnost kompaniji, našim zaposlenima i akcionarima“, zaključio je Kravčenko.\nNIS, Kiril Kravčenko


Mekalister dolazi na poziv novog šefa Delegacije EU - Dnevni list Danas\nPočetna » Politika » Mekalister dolazi na poziv novog šefa Delegacije EU\nIzvestilac Evropskog parlamenta za Srbiju u poseti Beogradu 24. i 25. avgusta\nMekalister dolazi na poziv novog šefa Delegacije EU\n* Sastanku Mekalistera sa liderima opozicije neće prisustvovati Janković i Jeremić, saznaje Danas * Gost iz Brisela posetu počinje susretom sa Vučićem\nDejvid Mekalister, šef Spoljnopolitičkog odbora i izvestilac za Srbiju Evropskog parlamenta, boraviće 24. i 25. avgusta u zvaničnoj poseti Srbiji, na poziv novog šefa Delegacije EU u Srbiji Sema Fabricija, kažu za Danas nezvanično predstavnici diplomatskih krugova.\n1Piše: Marija Stojanović 19. avgusta 2017. 12.17\nNaši sagovornici potvrđuju medijske navode da će se Mekalister prvog dana boravka u srpskoj prestonici sastati i sa liderima opozicionih stranaka, ističući da to „čini uvek kada dolazi u Beograd jer su takvi susreti od velike važnosti za njega“.\nPrema saznanjima Danasa, na sastanak sa Mekalisterom, koji bi trebalo da bude održan u četvrtak u kasnim poslepodnevnim satima u sedištu Delegacije EU, pozvani su lider Pokreta slobodnih građana Saša Janković, predsednik Socijaldemokratske stranke Boris Tadić, lider Demokratske stranke Dragan Šutanovac, lider Dosta je bilo Saša Radulović, predsednik Liberalno- demokratske partije Čedomir Jovanović i Vuk Jeremić. Kako nezvanično saznajemo, Janković neće biti u mogućnosti da prisustvuje tim razgovorima jer će se nalaziti van zemlje, kao ni Jeremić, koji trenutno boravi u inostranstvu. U Demokratskoj stranci nam je rečeno da će Šutanovac učestvovati na sastanku, a naši diplomatski izvori tvrde da su poziv prihvatili i Tadić, Radulović i Jovanović.\nMada pojedini mediji spekulišu da Mekalister pozivom na sastanak pokušava da „pomiri srpsku opoziciju“, imajući u nedavni raskid saradnje Jankovićevog pokreta sa DS-om, naši sagovornici ističu da su njegovi susreti sa liderima opozicije „uobičajena praksa tokom poseta Srbiji“. U nedavnom razgovoru za naš list Mekalister je odgovarajući na pitanje kako gleda na rad opozicionih stranaka u Srbiji odgovorio: „Nije moj zadatak da sudim o radu srpske opozicije. Ipak, rad i prava parlamentarne opozicije su od velike važnosti za svaku demokratiju.“\nDejvid Mekalister, čovek od velikog poverenja nemačke kancelarke Angele Merkel, posetu će u četvrtak započeti susretom sa predsednikom Srbije Aleksandrom Vučićem. Kako naš list saznaje, njihovom sastanku na Andrićevom vencu prisustvovaće i šef Delegacije EU u Srbiji. Nakon toga, Mekalister će razgovarati sa predsednicom Vlade Srbije Anom Brnabić, a predviđeni su i njegovi susreti sa šefom diplomatije Ivicom Dačićem, ministarkom zaduženom za evropske integracije Jadrankom Joksimović, te sa šeficom pregovaračkog tima Srbije sa EU Tanjom Miščević. Izvori Danasa nezvanično navode da će nemački ambasador Aksel Ditman biti domaćin večere kojoj će prisustvovati Mekalister, ambasador Fabrici i Norbert Bekman-Dirkes, direktor Fondacije Konrad Adenauer u Srbiji, kao i da je planirano organizovanje radnog doručka na kojem će Mekalister razgovarati sa ministrom unutrašnjih poslova Nebojšom Stefanovićem i gradonačelnikom Novog Sada Milošem Vučevićem.\nNajzad, predstavnik EP susrešće se sa predstavnicima civilnog sektora, uključujući članove Inicijative Ne da(vi)mo Beograd, sa kojima će razgovarati o vladavini prava, slobodi medija, ratnim zločinima, demokratskim institucijama. Podsetimo, Mekalister je prilikom nedavnog sastanka sa Vučićem ponovio da je uspostavljanje vladavine prava glavni zadatak Srbije na putu ka članstvu u EU, dok je Vučić ocenio da je taj uslov na trećem mestu – posle rešavanja kosovskog pitanja i odnosa Srbije prema Rusiji. Takođe, Dejvid Mekalister je u svom ovogodišnjem izveštaju o Srbiji, koji je EP usvojio u junu, ukazao da je nužno rasvetliti „slučaj Savamala“, a u intervjuu za Danas nedugo potom kazao je: „Mi smo uzeli u obzir kontroverzne događaje u beogradskom kvartu Savamala, sa naročitom osvrtom na uništavanje privatne imovine, nadam se da će istrage uskoro doneti rezultate.“\nOčekivanja od Fabricija\nAmbasador Fabrici, koji je prošlog meseca stupio na dužnost šefa Delegacije EU u Srbiji, u diplomatskim krugovima slovi za čoveka koji će pružiti „značajnu podršku“ Beogradu na evropskom putu. Kako Danas saznaje, on je pre preuzimanja dužnosti proveo oko dva meseca u Srbiji, kako bi se „detaljno upoznao“ sa situacijom u državi. U izjavi za RTS izjavio je da mu je čast što je ambasador EU u Srbiji, ističući da „Srbiju i EU čeka još puno posla“. Poznavaoci evropskih prilika naglašavaju za naš list da će poseta Mekalistera biti „prvi veliki događaj“ za novog šefa Delegacije EU.\ndejvid mekalister, evropski parlamentBeograd\n19. avgusta 2017. u 18.00\nMekalister je Vucicev potrcko i gradjanima Srbije je dosta takvih mekalistera koji po Srbiji cine ono sto ne bi mogli ni da pomisle u njihovoj rodnoj Nemackoj.


U periodu od 14-17. maja održan je redovan sastanak Asocijacije instituta jugoistočne Evrope (SEEA). Na seriji događaja bili su prisutni svi članovi asocijacije – Instituta ekonomskih nauka, Ekonomskog instituta iz Zagreba, Ekonomskog instituta iz Skoplja, Ekonomskog instituta iz Sarajeva, Instituta za tržišno istraživanje iz Ljubljane i Ekonomskog instituta iz Banja Luke.\nU toku posete Ekonomskom fakultetu u Podgorici doneta je odluka o proširenju asocijacije sa ovom renomiranom institucijom čime je asocijacija ojačana i članom iz Republike Crne Gore.\nKao najvažniji zaključi sastanaka SEEA su: dogovor oko organizacije naučne konferencije u Francuskoj, intenziviranje napora o završetku zajedničke internet platforme, apliciranje na međunarodnim projektima i dalji koraci međusobne saradnje


Za tri dana naplata isporučene struje povećana za 1,5 miliona KM\nBanjalučka “Elektrokrajina” već u prvim danima akcije dosljedne naplate isporučene električne energije bilježi za trećinu veći priliv sredstava po tom osnovu, saopćeno je iz tog javnog preduzeća.\nZa prva tri dana akcije (od 20. do 22. maja) naplata električne energije je povećana za 33,9 posto u odnosu na isti period prošle godine, odnosno za 1,5 miliona KM.\nPozitivan trend vidljiv je i u poređenju s istim danima prošlog mjeseca (aprila), jer je priliv sredstava u maju veći za 18,9 posto, odnosno za 943.000 KM.\n„Elektrokrajina“ je u navedena tri dana bila prinuđena isključiti sa mreže ukupno 135 dužnika, od čega 23 pravna lica i 112 domaćinstava. Napominju da kupci iz kategorije domaćinstava čine više od 90 posto od ukupnog broja kupaca, te je posljedično i broj isključenja domaćinstava uvijek veći u odnosu na pravna lica.\nNa osnovu zaključka uprave tog preduzeća mjere isključenja sa mreže se nisu i neće primjenjivati prema korisnicima socijalne potrebe. Naplatu potraživanja prema tim licima će rješavati u saradnji sa centrima za socijalni rad i lokalnim zajednicama.\n– Proteklih dana smo sa mnogim privrednim subjektima, koji imaju značajan obim proizvodnje i/ili veliki broj zaposlenih, postigli dogovor da odmah uplate dio duga za utrošenu električnu energiju, uz ostavljeni rok do kraja mjeseca da izmire preostale dospjele obaveze – tvrde iz „Elektrokrajine“.\nNa ovaj način su izašli u susret velikim privrednim subjektima imajući u vidu visinu štete za njihov proizvodni proces u slučaju momentalnog isključenja sa mreže.\nAkciju dosljedne naplate električne energije nastavljaju i u narednom periodu.


Zatvaranje Vučjaka tek nakon određivanja nove lokacije za migrante | Radio Bihać\nČetvrtak, 20.02.2020 - 16:19\nSutra vanredna sjednica Gradskog vijeća Bihać\nBihaćki gradonačelnik Šuhret Fazlić razgovarao je danas sa ambasadorom Johannom Sattlerom, šefom Delegacije EU i specijalnim predstavnikom EU u BiH. Prvu posjetu Bihaću ambasador Sattler je iskoristio kako bi se upoznao sa aktuelnom migrantskom krizom i stavovima gradske administracije kada je u pitanju rješavanje ovog problema.\nGlavna tema sastanka bilo je zatvaranje prihvatnog centra na Vučjaku, što će biti učinjeno tek nakon što se osigura nova lokacija za njihov smještaj. Gradonačelnik Fazlić je istaknuo da će zbog aktuelne situacije na sutrašnjoj vanrednoj sjednici Gradskoga vijeća ponuditi Lipu kao lokaciju za privremeni smještaj migranata.\n„Sa gradonačelnikom Fazlićem i premijerom Ružnićem razgovarao sam o migrantskoj krizi i snažnijem uključivanju državnih vlasti u ovaj problem. Ono što sam od njih tražio jeste zatvaranje kampa Vučjak koji ne ispunjava uslove za boravak migranata sa više aspekata. Kamp Vučjak je simbol nefunkcionalne vlasti u državi BiH i nema zatvaranja Vučjaka bez ponuđenih alternativa oko smještaja migranata. Ima nekoliko lokaliteta van USK i vjerujem da ćemo vrlo brzo sa državnim ministrom sigurnosti naći lokacije za smještaj migranata“, kazao je ambasador Sattler, zahvalivši se građanima Bihaća i USK na pomoći koju su pružili migrantima u protekle dvije godine. Ministarstvu unutrašnji poslova dato je na korištenje 11 novih policijskih vozila.\nZavod za prostorno uređenje predstavio ...\nZavod za prostorno uređenje Grada Bihaća je danas u gradskoj upravi organizirao predstavljanje aktivnosti ...\nIOM osigurao novac za finansiranje ...\nDo kraja marta ove godine osiguran je novac kojim će se finansirati angažman policijskih službenika ...


ISTRAŽIVANJE - Stranica 2 od 2 - Ozonpress :: internet portal\nVrh stranke čeka istraživanja javnog mnjenja\n– Situacija u Demokratskoj stranci pred sednicu Glavnog odbora u nedelju, na kojoj će se razgovarati o načinu izlaska na izbore, i dalje je nejasna, jer stranačko Predsedništvo nema konačan stav o tome da li pred građane treba izaći samostalno ili u koaliciji sa LDP i SDS. Prema...\nIstraživanje o stanju u porodičnim firmama u Srbiji na kojem su ove godine radili stručnjaci Centra za edukaciju „Pro Educa“ i „Adižes SEE“ donosi vrlo interesantne podatke o temi koja je od izuzetnog ekonomskog značaja, za budućnost i privredu Srbije. Prema ovom istraživanju,...\nSrbi opet hoće u vojnike\n„Rado Srbin ide u vojnike” – ovako bi se možda najkraće i najtačnije opisali rezultati nedavnog istraživanja u vezi sa vraćanjem obaveznog služenja vojnog roka. Naime, gotovo dve trećine ispitanika je odgovorilo pozitivno na pitanje da li ste za uvođenje obaveze služenja vojnog...\nIstraživanje koje su za Skupštinu grada uradile Katarina Dunjić Mandić i Rada Karanac pokazalo je da samo 9,7 odsto srednjoškolaca i osnovaca želi da ostane da živi u Čačku. Ispitivanje je obavljeno u 16 osnovnih škola i 6 srednjih škola: Gimnazija, Ekonomska škola, Mašinsko-...\nOd 173 mladih Čačana koji na studijama na državnim fakultetima imaju visok prosek zanemarljiv je broj onih koji će se nakon akademskog školovanja vratiti u rodni grad. Najtalentovaniji Čačani kažu da glavni razlog što stečeno znanje neće uložiti u razvoj sredine iz koje su...


Represent Communicatons odbranio lidersku poziciju na tržištu PR agencija – Personal magazin\nAgencija za odnose sa javnošću Represent Communications osvojila je šesti put nagradu „Punom parom napred“ za najuspešniju agenciju u Srbiji Dr Borislav Miljanović, direktor i osnivač Represent Sistema, u okviru…\nAgencija za odnose sa javnošću Represent Communications osvojila je šesti put nagradu „Punom parom napred“ za najuspešniju agenciju u Srbiji\nDr Borislav Miljanović, direktor i osnivač Represent Sistema, u okviru koga posluje Represent Communications dobio je „Priznanje za razvoj marketinške misli“. Nagradu „Punom parom napred“ dodeljuje Svet marketinga, izdavač specijalizovanog časopisa Taboo, najboljim pojedincima, agencijama i specijalizovanim preduzećima za poslovanje na tržištu marketinških usluga Srbije, a na osnovu poslovnih rezultata iskazanih kroz završne račune o poslovanju privrede i njihovim rangiranjem.\n„Za agenciju nagrada magazina Taboo predstavlja još jednu potvrdu da su hrabrost, vizija i odlučnost put ka uspehu. Ove godine smo napravili značajan pomak na tržištu Crne Gore, a lansirali smo i novu uslugu, koja nosi intrigantan naziv RENOME, jer je ugled posebno važan u vreme krize. U agenciji Represent Communications radi skoro 60 profesionalaca i ovo je pre svega timski uspeh. Ovu nagradu svake godine zasluže dinamični, mladi ljudi, puni entuzijazma koji iskreno vole da rade u sferi komunikacija – tim koji bi mogao svoje mesto da nađe u bilo kojoj svetskoj agenciji“, izjavila je Jelena Kovačević generalna direktorka agencije Represent Communications.\nDr Borislav Miljanović je dobio „Priznanje za razvoj marketinške misli“ jer je prepoznat kao stručnjak koji stalno, sveobuhvatno i na različite načine doprinosi razvoju marketinga u Srbiji.\n„Pisana i izgovorena reč su moje oružje i drago mi je što sam uspeo da koristeći ta znanja doprinesem razvoju komunikacijskih usluga na našim prostorima. Posebno sam ponosan što na tom putu sarađujem sa velikim brojem uspešnih poslovnih ljudi, vizionara, koji su ukazali poverenje agenciji koja je lider na tržištu i stavljali ispred mene izazove zahaljujući kojima smo unapredili komunikacijsku struku u Srbiji, ali i regionu. Ova nagrada je potvrda velikih ulaganja, verovanja i želje da se uvek ode korak dalje, čak i kada okolnosti nisu pozitivne – znajući da za dobar tim prepreka nema“, izjavio je dr Borislav Miljanović direktor i osnivač Represent Sistema.\nAgencija Represent Communications osnovana je 2002. godine sa ciljem da odgovori sve većim zahtevima rastućeg srpskog tržišta komunikacija. Od 2006. godine agencija je afilijacija najpoznatije svetske PR mreže Weber Shandwick, koja je nedavno proglašena za najbolju na svetu prema uglednom Holmsovom izveštaju (The Holmes Report) i posluje u skladu sa njihovim visokim standardima. Deo je Represent Sistema, grupacije specijalizovanih agencija za poslovnu komunikaciju koju čine i Represent Communications u Podgorici, Real Time Clipping i Dkit, osnovan je 2012. godine.\nRepresent Communicatons odbranio lidersku poziciju na tržištu PR agencija was last modified: November 29th, 2012 by Redakcija\nBorislav MiljanovićPRPR agencijaRepresentRepresent CommunicatonsRepresent Sistem\nTablet računari ispred TV-a


Vesti online / Sport / Fudbal / Zvezdin grb na derbiju Grčke!\nZvezdin grb na derbiju Grčke!\nPobedu Olimpijakosa nad PAOK-om (3:0) u šampionatu Grčke obeležila je sjajna koreografija na stadionu "Karaiskakis" koja je još jednom potvrdila bratske odnose navijača Olimpijakosa i Crvene zvezde.\nDarko Kovačević, proslavljeni centarfor, koji je u karijeri golove davao i za Zvezdu i Olimpijakos, sada sportski direktor Atinjana, rekao je da ne zna da li je koreografija dogovorena, ali da je iznenađeni i da nikada lepši prizor nije video.\n"Kažem vam da sam se naježio... To je valjda dovoljno. Mislim da je ovo lepa poruka kako bi trebalo da se navija. Svaki čovek koji voli fudbal želi da vidi ovako nešto. Ma, trebalo je videti i doživeti sve to uživo", rekao je Kovačević za sportal.rs.\nFUDBAL Vođa "delija" ima trofej iz navijačkog obračuna - dres Dinama iz Zagreba (FOTO)\nFUDBAL "Delije" vs "BBB" iz drugog ugla: Noževi, palice, lanci, baklje... (VIDEO)\nFUDBAL VIDEO: UEFA podržava terorizam


► Međunarodna konferencija „Budućnost sveta između globalizacije i\n“Budućnost sveta između globalizacije i regionalizacije” biće tema ovogodišnje, 12. Međunarodne konferencije Evropskog centra za mir i razvoj Univerziteta za mir Ujedinjenih Nacija - međunarodne obrazovne i istraživačke organizacije iz akademskog sistema UN. Konferencija će biti održana 28. i 29. oktobra u prostorijama Skupštine grada Beograda.\nEvo šta je objavio Wall Street International o ovoj Konferenciji ---> OVDE.\nKošarkaši Budućnosti osvojili su titulu u ABA ligi, pošto su večeras u Podgorici pobedili Crvenu zvezdu sa 77:73 (22:15, 14:23, 24:19, 17:13) u četvrtoj utakmici finalne serije plej-ofa.\nPredsednik košarkaškog kluba Crvena zvezda Nebojša Čović rekao je da njegova ekipa neće danas igrati četvrtu utakmicu finala plej-ofa protiv Budućnosti u Podgorici, "ako se ne napravi...\nKošarkaši Crvene zvezde izjednačili su na 1:1 u finalu plej-ofa ABA lige protiv Budućnosti, pošto su pobedili večeras u Beogradu sa 69:59 (17:13, 14:18, 16:17, 22:11).


Policajci darovali krv | Palelive.com\nPočetna Regija Zvornik Policajci darovali krv\nZVORNIK – Pripadnici Stanice javne bezbjednosti Zvornik učestvuju danas u akciji dobrovoljnog darovanja krvi, koja je organizovana povodom Dana MUP-a Republike Srpske.\nNačelnik zvorničke Stanice javne bezbjednosti Stanimir Vidović rekao je da se za ovu akciju prijavilo 39 policijskih službenika. “Ovu akciju tradicionalno organizujemo svake godine povodom Dana MUP-a Srpske. Voljeli bismo da krv koju darujemo ne zatreba nikome, a bićemo srećni ako pomognemo i spasimo nečiji život”, rekao je Vidović novinarima.\nOn kaže da se pripadnici zvorničke Stanice javne bezbjednosti odazovu na svaki poziv za darovanje krvi u toku godine.\nU okviru obilježavanja Dana MUP-a, mališani iz Dječijeg vrtića “Naša radost” posjetiće 2. aprila Stanicu javne bezbjednosti, gdje će im biti prikazana oprema.\n“Jedinica za podršku u centru Zvorniku 3. aprila izvešće pokazne vježbe, nakon čega će biti organizovan prijem za naše penzionisane kolege”, rekao je Vidović.\nNa Dan MUP-a Srpske 4. aprila biće položeni vijenci na spomen-ploču za osam poginulih policajaca.\nPrethodni članakPredstavljanje nove tehnologije u proizvodnji mlijeka\nNaredni članakTuga na Romaniji: Smeće i turizam (ne) idu zajedno


Donose ekonomsku politiku samo radi reda | Banjaluka.net\nDonose ekonomsku politiku samo radi reda\nPoslovna zajednica u RS nije zadovoljna dinamikom realizacije mjera koje predlažu Vladi RS u okviru dokumenta Ekonomska politika, pa tako na neke od njih čekaju i godinama.\nPored toga, ističu da ako neka mjera i bude realizovana u praksi, nema svoj puni efekat pošto nije realizovana druga mjera koja je s njom povezana, a na čiju hitnost u realizaciji je takođe privreda ukazivala.\nNaglašavaju da bez pune realizacije tih mjera iz Ekonomske politike ne možemo očekivati bolje rezultate privrede. Uzroke svega toga, smatraju ekonomski stručnjaci, mogli bismo tražiti u činjenici da Vlada i nadležna ministarstva dovoljno ne razumiju kako funkcioniše privreda i koji su problemi u privredi, jer ih je malo došlo u Vladu iz tog sektora.\nKao neke od primjera, koje su predložili i koji su ušli u Ekonomsku politiku, a nisu do sada realizovani, navode reformu javne uprave, restruktuiranje javnih preduzeća, zatim izmjene Zakona o porezima i doprinosima s ciljem vraćanja na nivo prije izbijanja ekonomske krize, te brojne mjere za podršku i podsticaj privrede i ostalo.\nTeško doći do kvalitetnih mjera Ekonomske politike RS\nVladimir Blagojević, portparol Privredne komore RS, rekao je da je do kvalitetnih mjera Ekonomske politike RS, generalno, teško doći. Istakao je da Privredna komora RS, u ime poslovne zajednice, predlaže i dostavlja Vladi RS mjere za Ekonomsku politku RS, koje, kako je rekao, djelimično budu prihvaćene.\n“Problem je što neke od mjera koje budu prihvaćene, i iza kojih stane Vlada RS kao predlagač tog dokumenta i Narodna skupština RS koja ga usvaja, ne budu i realizovane. Jedan od najboljih primjera o toj dugoj realizaciji mjera Ekonomske politike, koji je trajao nekoliko godina, bio je Zakon o radu. Dakle, on se više godina nalazio u mjerama Ekonomske politike, a usvojen je tek krajem prošle godine”, rekao je Blagojević i napomenuo da dolazi do djelimične realizacije usvojenih mjera iz tog dokumenta.\nIz tog razloga, on kaže da se dolazi u situaciju da i one mjere koje budu realizovane ne daju puni efekat, zbog onih koje ne budu realizovane.\n“Dakle, potreban je energičniji pristup realizaciji mjera iz tog dokumenta, koje se tiču rasterećenja privrede i uslova poslovanja, jer bez toga ne možemo očekivati bolje rezultate privrede”, smatra Blagojević.\nPredrag Duduković, član Udruženja ekonomista RS – SWOT, rekao je da Privredna komora RS u prijedlog ekonomske politike šalje ono na šta ukazuju privrednici.\n“Znači to nije lični stav Privredne komore, nego je to stav svih privrednika koje zastupa Komora, koji neka svoja zapažanja i probleme prosljeđuju Komori, a onda ona Vladi RS da uvrsti u ekonomsku politiku”, rekao je Duduković. On je istakao da je problem u tome što Vlada i nadležna ministarstva dovoljno ne razumiju kako funkcioniše privreda i koji su problemi u privredi. Kao razloge za to naveo je činjenicu da je malo ljudi u tim ministarstvima došlo iz privrede i jednostavno ne razumiju kako privreda funkcioniše.\n“Na to što privreda predlaže, poput ukidanja nekakvih nameta, smanjenja poreza i slično, ljudi iz ministarstva gledaju kao smanjenje budžeta i onda oni kratkoročno razmišljaju ako ukinu te određene namete ili ako ih smanje, da će doći do manjeg priliva u budžet i da će imati probleme u funkcionisanju budžeta”, pojasnio je Duduković.\nSa druge strane, rekao je da će dugoročno možda i biti manji prihodi u budžet, ali da će u nekom dužem periodu to generisati da privreda bude rasterećena i da na taj način više proizvodi i zapošljava i da na taj način dođe do većeg punjenja budžeta, jer će obuhvat za punjenje biti širi.\n“Prosto iz tog razloga dolazi do nerazumijevanja između poslovne zajednice i Vlade i iz tog razloga vrlo malo mjera koje predloži Privredna komora prolazi kroz Ekonomsku politiku i dalje se sprovodi u praksi”, kazao je Duduković. Dakle, on je naglasio da bez pune realizacije tih mjera iz Ekonomske politike, ne možemo očekivati bolje rezultate privrede.\nNije dovoljna samo jedna mjera\n“Primjera radi, nije dovoljno donijeti zakon o radu, ako ne dolazi do povećanja neoporezivog dijela plate i smanjenja doprinosa. Sama jedna mjera nije dovoljna”, smatra ovaj ekonomista. Naglašava da te mjere moraju biti realizovane u paketu da bi došlo do značajnijih pozitivnih promjena u funkcionisanju preduzeća.


Ostali sportovi - Veslanje: Zlato i srebro za Miloša i Mihajla u skifu za lake veslače\nU petak i subotu, 21. i 22.septembra 2018, na regatnoj stazi na Savskom jezeru održano je najznačajnije i najjače domaće takmičenje – Prvenstvo Srbije. Za titule državnih prvaka vodile su se borbe u svim disciplinama.\nNa dvodnevnom takmičenju na Adi Ciganliji, učestvovale su 222 posade iz 14 srpskih klubova – Begeja 1883, Crvene zvezde, Čuruga, Danubiusa 1885, Galeba, Grafičara, Palića, Jedrina iz Višegrada, Partizana, Pirota, Save, Smedereva, Srebrnog jezera, Zreneksa i Tamiša. Veslački klub “Tamiš” nastupio je u najjačem sastavu predvođen perjanicom pančevačkog i srpskog veslanja Milošem Stanojevićem. Osvojene su dve zlatne, jedna srebrna i jedna bronzana medalja.\nU trci skifova za lake veslače potpuna dominacija pančevačkih veslača Miloša Stanojevića i Mihajla Atanackova. U finalnoj trci pančevački veslači su posle prvih petsto metara izbili na čelo trke i sigurnim zaveslajima do samog cilja zadržali ubedljivu prednost. Miloš je postao šampion a Mihajlo vicešampion Srbije u skifu za lake veslače. Bilansu osvojenih medalja na Prvenstvu Srbije Miloš Stanojević je dodao i zlatnu medalju u dublskulu za lake veslače i bronzanu medalju u četvercu bez kormilara koji je veslao u kombinaciji sa veslačima Zvezde i Grafičara. Posle izveslanih trka Miloš Stanojević je prokomentarisao svoj nastup na Svetskom i Državnom prvenstvu:\n“Posle peha koji sam imao u nastupu na skoro završenom Svetskom prvenstvu gde sam zbog jake viroze jedva izveslao trke da bih ostao u plasmanu, Državno prvenstvo mi je bila dobra prilika da popravim svoj ovogodišnji skor. Mihajlo Atanackov i ja smo u lakom skifu izveslali odlične trku i osvajanjem zlata i srebra pokazali da pančevci dominiraju u ovoj disciplini”.\nTrener Tamiša Milan Smilić, koji će odmah posle državnog braniti svoj diplomski rad iz veslanja na DIF-u zadovoljan je nastupom svojih veslača:\n“Broj osvojenih medalja pokazuje da smo vrlo uspešno nastupili na Prvenstvu Srbije. Šesto mesto u ukupnom plasmanu veslačkih klubova Srbije pokazuje da smo dobro radili tokom protekle sezone. Pored Stančeta i Mihajla izdvojio bih dva četvrta mesta u dublskulu za juniore: Lazar Mladenov i Ignjat Radovanović i četvercuskul za kadete: Bojan Simić, Mladen Ugrenović, Miloš Boškov, Luka Anđelković od kojih sledeće godine možemo očekivati reprezentativne rezultate”.


Poziv za pionire i pionirke iz Čačka i Ivanjice - Ozonpress :: internet portal\nTrening za pionire i pionirke dijaloga mladih u Srbiji organizuje Fondacija Arka, u okviru Erasmus+ projekta “Podmladi demokratiju” (eng. Youth Up Democracy, mada ga mi skraćeno zovemo #YouthUpDem). Cilj treninga je da unapredi znanja i ojača sposobnosti mladih u oblasti demokratije i aktivnog građanstva, participacije mladih, strukturiranog dijaloga i zagovaranja, kao i da ih upozna sa postojećim lokalnim, nacionalnim i evropskim politikama, strategijama i mehanizmima za aktivno učešće mladih. Učesnici/e će postati pioniri i pionirke dijaloga mladih (strukturiranog dijaloga) u okviru Erasmus+ programa u Srbiji, te će tokom treninga identifikovati najvažnije probleme mladih u svojim zajednicama i kreirati ideje i preporuke koje će predstaviti lokalnim donosiocima odluka u nastavku projekta. Dodatno, učesnici/e će imati priliku da se upoznaju sa mogućnostima Erasmus+ programa za mlade.\nUkoliko želiš da budeš deo projekta #YouthUpDem, sve što treba da uradiš je da popuniš online upitnik dostupan ovde, najkasnije do 12. februara do 15h.\nKontakt: Za sve dodatne informacije i tvoja pitanja, stojimo ti na raspolaganju putem imejl adrese office@arkafondacija.rs.


Institut alternativa: Bez plana uvode nova dokumenta - Vijesti.me\n"GRAĐANI ĆE PLATITI..."\nInstitut alternativa: Bez plana uvode nova dokumenta\nInstitut alternativa tvrdi da MJU bez detaljne analize pristupa ideji izrade jedinstvene lične karte Edit\nMarko Sošić (Foto: Luka Zeković)\nDamira Kalač 30. novembar 2018, 19:30 ažurirano 12. januar 2019, 13:37\nMinistarstvo javne uprave (MJU) je izradi jedinstvenog dokumenta, koji će objediniti ličnu kartu, zdravstvenu knjižicu, vozačku dozvolu (NID)... pristupilo nepromišljeno i bez plana i njegovu izradu će, iako nadležni tvrde suprotno, građani platiti na ovaj ili onaj način, smatraju u Institutu alternativa (IA).\n“Riječ je o vrlo radikalnoj reformi, kojoj, da je nama poznato, nije prethodio detaljan plan, analiza efekata…”, kazao je “Vijestima” Marko Sošić iz te NVO.\nProjekat NID je ukratko predstavljen kroz Nacrt akcionog plana za sprovođenje inicijative Partnerstvo za otvorenu upravu (OGP) u Crnoj Gori dp 2020, koji je usvojen nedavno. Resor Suzane Pribilović je izradio i Elaborat o potrebi i mogućnostima uspostavljanja NID i tvrde da je Crna Gora u potpunosti spremna za zamjenu postojećih dokumenata za identifikaciju novim. Iz MJU su odbili zahtjev IA za uvid u Elaborat, uz obrazloženje da postoji samo u radnoj verziji, “koja će nakon usaglašavanja stavova proći proceduru za donošenje akta kao zvaničnog službenog dokumenta”.\nIz IA su učestvovali u javnoj raspravi i kažu da nisu protiv uvođenja NID, već “protiv nepromišljenosti i neplanskog odlučivanja”. Smatraju da značaj i obim reforme kao što je izrada NID, zahtijeva da MJU objavi sve materijale koje ima ili je pripremilo, a iz kojih se vide detalji projekta, zašto su se nadležni odlučili na taj korak, koji će problemi biti riješeni uvođenjem NID, na koji način, koji su troškovi…\n“Nakon što smo kritikovali Nacrt Akcionog plana jer ne sadrži bilo kakvu procjenu troškova za uvođenje NID, MJU je u konačnoj verziji dopisalo okruglu sumu od 500.000 eura. Kako se došlo do te sume, ako ni Elaborat, ni tehnički detalji nisu do kraja razrađeni, zna samo MJU i niko više - jer detalji nisu dostupni javnosti”, kazao je Sošić.\nIz MJU su ranije rekli da zamjena starih novim dokumentom neće koštati više nego dobijanje lične karte, te da će troškove niza dodatnih usluga, poput digitalnog sertifikata, snositi država. Iz IA ocjenjuju da tvrdnje da će dokument biti besplatan za građane “proizilaze iz nerazumijevanja načina finansiranja rada javne uprave kroz državni budžet”.\n“Koliki god da budu troškovi projekta, njih će u svakom slučaju platiti građani, posredno ili neposredno”, kazao je Sošić.\nIz MJU su ranije kazali da ne znaju kada će građani postojeća moći da zamijene savremenim, jedinstvenim dokumentom, nisu definisani ni izgled, ni osobine budućeg NID.


Tramp: Bebama migranata ne davati državljanstvo\nBebama migranata koji u SAD žive ilegalno ne treba dati američko državljanstvo, smatra pretendent za kandidata na predsedničkim izborima u SAD Donald Tramp.\nRepublikanac Tramp smatra da to, takođe, treba da bude deo imigracionog plana u čijem je centru bezbednost granice i deportacija miliona ljudi.\nTramp je u sinoćnjoj emisiji na televiziji En-Bi-Si (NBC) objasnio svoju viziju obezbeđenja američkih granica, a kao jednu od mera predložio je ukidanje Ustavom zagarantovanog prava na državljanstvo deci ljudi koji u SAD žive ilegalno, prenela je agencija AP.\n"Oni moraju da odu", istakao je kontroverzni američki milijarder i dodao: "Ono što oni rade jeste da dobiju bebu. I onda iznenada, beba je tu i nigde ne ide."\nDeca rođena u SAD od roditelja migranata, čak i onih koji u SAD žive ilegalno, automatski dobijaju američko državljanstvo otkad je 1868. usvojen 14. amandman na Ustav.\nŠanse za ukidanje tog amandmana o državljanstvu su male, budući da zahtevaju glasove dve trećine zastupnika u Kongresu i Predstavničkom domu, kao i podršku parlamenata tri četvrtine američkih saveznih država. Republikanci u Kongresu od 2011. bezuspešno pokušavaju da proguraju predlog zakona o ukidanju tog amandmana.


Motorpsycho u Domu omladine Beograda - Dan u Beogradu\nNaslovna » Izlasci » Muzika » Koncerti » Motorpsycho u Domu omladine Beograda\nMotorpsycho (foto: Geir Mogen)\nMotorpsycho u Domu omladine Beograda\nNeko drugi 14. februar 2018. Koncerti Postavite komentar\nNorveški bend Motorpsycho nastupiće po prvi put u Srbiji, 9. marta od 21.00, u Domu omladine Beograda.\nPromovisaće album „The Tower“ koji je Radio BBC 6 proglasio za album 2017. godine.\nUlaznice mogu da se kupe po promotivnoj ceni od 1500 dinara (ograničen kontigent ulaznica dok se ne prodaju ili do 28. februara) na prodajnim mestima Eventima, Gigs Tix-a, DD Tickets-a i u Felix Shop-u. Kada se rasprodaju promotivne ulaznice, regularna pretprodajna cena do dana koncerta iznosiće 1800 dinara, a na sam dan za ulaznicu je potrebno izdvojiti 2100 dinara.\nMotorpsycho – progresivni velikani iz Trondhajma\nNaziv benda izabrali su nakon što su odgledali istoimeni film Rasa Mejera (Russ Meyer), a prvi album „Lobotomizer“ objavili su u septembru 1991. godine. Sledećeg meseca, na mesto bubnjara dolazi Håkon Gebhardt i do kraja godine kreću sa prvim\nsvirkama u inostranstvu.\nNakon mini albuma „Soothe“ i nekoliko singlova, bendu se pridružuje četvrti član Helge ‘Deathprod’ Sten, koji umnogome doprinosi novom, eksperimentalnom zvuku grupe, koji je do tada bio prilično u klasičnoj matrici post-hardcore gitarskog roka.\nSvojim avangardnim pristupom postavio je nove standarde u bendu, te je pod ovim uticajima objavljen progresivni, dvostruki album „Demon Box“ 1993. godine koji im je doneo nominaciju za Spellemanprisen, odnosno norveški Gremi, kao i ogromnu bazu obožavalaca širom Evrope.\nDeathprod je kao član benda učestvovao još na trostrukom izdanju „Timothy’s Monster“, logičnom nastavku eksperimentalnog muzičkog univerzuma prigrabljenog na prethodnoj ploči, nakon čega se povlači i ostaje samo u ulozi producenta.\nDevedesete su bile veoma produktivan period za Motorpsycho budući da su skoro svake godine objavljivali novi materijal, a do kraja 20. veka u četiri navrata su osvojili pomenuti norveški Gremi.\nBend je zatim isprobavao razne projekte i menjao članove, dok na mesto bubnjara nije stigao Kenneth Kapstad čime startuje nova faza u životu grupe. Album „Little Lucid Moments“ iz 2008. predstavlja povratak visokooktanskom roku sa početka karijere, a takođe označava i početak saradnje sa norveškom avant-garde/džez ekitetom RuneGrammofon.\nKako bi proslavili dvadesetogodišnjicu postojanja, Motorpsycho 2009. godine objavljuju vinilno izdanje „Child of the Future“ snimljenog u Čikagu sa Stivom Albinijem.\nU ovoj deneciji, trio je uzeo učešće u mnogim interesantnim projektima, a prošle godine su objavili aktuelno studijsko izdanje „The Tower“. Na ovom albumu umesto Kapstada, koji je napustio bend, ulogu bubnjara obavlja Tomas Järmyr.\nIako su uvek nastojali da prošire svoje muzičke vidike i istraže nove načine da izraze sebe, ovo je avanturistički album čak i za Motorpsycho standarde. „The Tower“ je dokaz kojim bend želi svima da stavi do znanja da je živ i da potvrdi da još nisu za staro gvožđe. (danubeogradu.rs)\nTagovidom omladine beograda izlasci koncerti motorpsycho muzika rock\nPrethodni Soul Society: Nedelja kvalitetne autorske muzike u Beogradu\nSledeći Bioskopski repertoari (15-21. februar 2018)


NAJBOLJI NA BALKANU - Beogradski univerzitet u rangu Milana, Kelna, Lozane | Trebinje Live\nNAJBOLJI NA BALKANU - Beogradski univerzitet u rangu Milana, Kelna, Lozane\nUniverzitet u Beogradu se, u najnovijem rangiranju za 2016. godinu na Šangajskoj listi, plasirao između 201. i 300 mjesta.\nUniverzitet u Beogradu je popravio svoju poziciju na Šangajskoj listi, jer je posljednje tri godine bio između 301. i 400 mjesta.\nRektor Univerziteta u Beogradu Vladimir Bumbaširević rekao je Tanjugu da je očekivao da se univerzitet nađe na Šangajskoj listi i da je očekivao da zauzme poziciju kao i prošle godine.\n- Iznenađen sam što smo popravili plasman na prestižnoj Šangajskoj listi. Međutim, imali smo naučnika koji je bio među najcitiranijima u svojoj oblasti - matematici - rekao je Bumbaširević.\nOd zemalja regiona najbolji je Beogradski univerzitet, koji je ove godine popravio položaj i sada je u grupi od 201. do 300, dok je u prethodne tri godine bio u grupi od 301. do 400, prenio je danas EurAktiv.\nU grupi sa Beogradskim univerzitetom su, između ostalog, univerziteti u Bohumu, Lozani, Bolonji, Kelnu i Milanu.\nUniverziteti u Ljubljani i Zagrebu su u grupi od 401. do 500. mesta, dok univerziteta iz Bosne i Hercegovine, Crne Gore i Makedonije, kao ni Bugarske i Rumunije, nema na listi. Amerikanci dominiraju\nMeđu prvih deset univerziteta, na Šangajskoj listi koja je jutros objavljena, tradicionalno se nalaze osam američkih i dva britanska univerziteta.\nI u ovogodišnjem rangiranju najbolji svjetski univerzitet je Harvard, koji tu poziciju drži 14 godina zaredom, slijede Stanford, Berkli, Kembridž, MIT, Prinston, Oksford, Kalifornija Teh, Kolumbija i Univerzitet u Čikagu.\nOd univerziteta iz regiona, Univerzitet u Ljubljani nalazi se između 401. i 500. mjesta, gdje se plasiralo i Zagrebačko sveučilište, koje nije bilo na listi prošle godine.\nŠangajska lista koju svake godine objavljuje univerzitet Ciao Tong iz Šangaja jedna je od najuticajnijih lista koja rangira najbolje univerzitete u svijetu.\nUniverzitet u Beogradu se prvi put našao na listi 2012. godine, kada je svrstan u grupu univerziteta koji zauzimaju izmeđ 401. i 500. mesta.


RTCG - Radio Televizija Crne Gore - Nacionalni javni servis :: Kulturna galaksija :: "Handke nije glorifikovao krvoproliće"\nNOBELOV KOMITET 17. 10. 2019. 23:31 >> 23:25 1\nŠvedska akademija brani svoju odluku o dodjeljivanju Nobelove nagrade za književnost austrijskom piscu Peteru Handkeu, dodajući da je Handke davao prokovativne izjave ali da nije podržavao krvoproliće, prenio je danas Radio slobodna Evropa (RSE).\nPriznanje Handkeu izazvalo je mnoštvo kritika, uključujući preživjele i rodbinu stradalih u masakru u Srebrenici 1995. Oni pozivaju Švedsku akademiju da povuče odluku o nagradi.\nČelnik Švedske akademije Mats Malm je u tekstu u švedskom listu Dagens niheter, naveo da je Handke davao "provokativne, neprimjerene i nejasne komentare o političkim pitanjima".\nŠvedska akademija je citirala tekst njemačkog lista Zidojče cajtunga 2006. godine u kojem je Handke istakao da je masakr u Srebrenici najgori zločin protiv čovječnosti u Evropi nakon Drugog svjetskog rata.\nHandke je esejista, scenarista, prevodilac, a na srpskom ima objavljena djela "Veliki pad", "Popodne pisca" i "Juče na putu".\nNobelova nagrada Nobel za književnost Peter Handke


Ðurić:Politika UDS je manifest pristojnog i poštenog sveta - Radio televizija Pančevo\nÐurić:Politika UDS je manifest pristojnog i poštenog sveta\n6. juna 2020. 0203\nPolitika Ujedinjene demokratske Srbije (UDS) svojevrstan je manifest običnog, pristojnog i poštenog sveta, građanina Srbije koji je za demokratske, evropske i građanske vrednosti u srpskoj politici, izjavio je u Požarevcu jedan od lidera UDS-a Bojan Ðurić.\n„UDS će biti predstavnik politike koja i sluša i čuje ljude, a ne tretira ih kao brojeve u politici i na izborima. Srbija se najzad budi i glas običnog čoveka postaje “vidljiv“ u ovoj kampanji za izbore 21. juna“, rekao je Ðurić, navodi se u današnjem saopštenju UDS-a.\nDodao je da demokratske, građanske i evropske vrednosti za UDS znače Srbiju u kojoj se normalno razgovara, borbu za normalno plaćen posao, zemlju u kojoj se ljudi ne osećaju poniženo dok gledaju vesti, društvo iz koga ne beže preduzimljivi i sposobni, a što takvu Srbiju sanja većina građanki i građana.\nGlasao Marko Mladenović, kandidat za poslanika sa liste “Za našu decu – Aleksandar Vučić”\nNikoleta Dragaš 21. juna 2020. 26. avgusta 2020.\nIzborna tišina počinje u ponoć


Besplatan prigradski prevoz u opštini Majdanpek – RADIO TELEVIZIJA BOR\nBesplatan prigradski prevoz u opštini Majdanpek\nMAJDANPEK – Danas je u opštini Majdanpek ponovo počeo da funkcioniše prigradski prevoz. Uz ovu odluku Štaba za vanredne situacije, počela je i primena opštinske Odluke o besplatnom prevozu na teritoriji opštine Majdanpek, za određene kategorije stanovništva.\n„Ova odluka doneta je neposredno pred pojavu epidemije korona virusa i uvođenja vanrednog stanja, tako da je praktično njena primena počela tek danas. Pored penzionera, na besplatan prevoz, koji će biti finansiran iz budžeta, mogu računati i učenici i studenti, nezaposleni, lica sa evidencije socijalno ugroženih, zaposleni u Opštinskoj upravi, kao i radnici javnih preduzeća, čiji je osnivač lokalna samouprava“, kaže Dragan Popović, predsednik Opštine Majdanpek.\nFunkcionisanje javnog prevoza na području opštine Majdanpek, primereno aktuelnoj situaciji, zahtevaće i poštovanje određenih mera, koje se, osim na broj putnika, odnose i na obavezno nošenje zaštitnih maski i rukavica.\nTags: besplatan, Majdanpek, prigradski prevoz\nPrevious Autobuski prevoz u Zaječaru ponovo funkcioniše\nNext Nove oznake na gumama obavezne i za kamione


Paket ekonomskih mera za pomoć privredi "težak" 5,1 MILIJARDU evra, GRAĐANIMA PO 100 EVRA | InfoKG - Mesto gde se informišem\nUtorak, 31 Mart 2020 16:24Autor: Jovana MladenovićFoto: printscreen/RTS\nPaket ekonomskih mera za ublažavanje posledica krize usled epidemije Korona virusa na privredu predstavili su danas u Palati Srbije ministar finansija Siniša Mali i predsednik Privredne komore Srbije Marko Čadež. Paket je "težak" 5,1 milijardu evra, a najavljeno je da će svakom punoletnom građaninu Srbije biti jednokratno uplaćeno po 100 evra nakon ukidanja vanrednog stanja.\nPaket ekonomskih mera za pomoć privredi težak je 5,1 milijardu evra, što je polovina godišnjeg budžeta naše države i 11 odsto BDP-a.\nNa njihovo kreiranje utrošeno je desetak dana, a Vlada RS i Narodna banka Srbije usvojile su, rekao je Čadež, 90 odsto predloženih mera.\nOvakav paket mera, kaže Siniša Mali, nemaju ni mnogo jače države od naše, a zna se da je gotovo ceo svet zahvaćen krizom usled pandemije Korona virusa, da je ona globalna. Napomenuo je da nisu prve mere koje država preduzima jer je već odlučeno da se zdravstvenim radnicima plate povećaju za 10 odsto, a penzionerima jednokratno pomogne sa 4.000 dinara uz penziju koja će u celosti biti isplaćena 10. aprila.\nNajveći teret krize, prema rečima Siniše Malog, podneće država. Naglašava da se paket ekonomskih mera za pomoć privredi odnosi isključivo na ona preduzeća koja od proglašenja vanrednog stanja nisu otpustila više od 10 odsto zaposlenih.\nOve mere "spakovane" su u četiri seta koji se odnose na mere poreske politike, direktnu pomoć preduzetnicima, mere podrške likvidnosti i direktnu pomoć svim punoletnim građanima u iznosu od 100 evra.\nSet mera koje se odnose na poresku politiku vredan je 1,3 milijarde evra i odnosi se na odlaganje plaćanja poreskih obaveza preduzeća.\nNa direktnu pomoć preduzetnicima, mikro, malim i srednjim preduzećima, odlazi 97,3 milijarde evra. Direktno na račune zaposlenih država će uplatiti tri minimalne zarade, čime se poslodavcima daje prostor da nadomeste tekuće troškove u situacijama kada su, primera radi, mnoga preduzeća obustavila rad, a i dalje moraju da plaćaju zakup i slično. Ovom merom obuhvaćeno je oko 900.000 lica, tu su i oni najugroženiji, pekari, frizeri, obućari... Kada je reč o velikim preduzećima, oni zaposleni koji su dobili rešenje o prestanku rada, dobiće 50 odsto od minimalne zarade.\nMera podrške likvidnosi "teška" je 2,2 milijarde evra. Odnosi se na preduzetnike, mikro, mala i srednja preduzeća, poljoprivredna gazdinstva i zadruge. Sprovešće se kroz fond za razvoj i kroz kredite za obrtna sredstva iza kojih će kod banaka kao garant stajati država.\nDirektnu pomoć države dobiće i svaki punoletni građanin Republike Srbije u iznosu od 100 evra, a novac će biti uplaćen po prestanku vanrednog stanja.\nU narednih desetak dana država će doneti akte neophodne da se sve mere i sprovedu, Mali garantuje da su sve sigurne sa stanovišta sprovodivsti, a znaće se i na koji način će građanima biti uplaćen novac.\nNakon okončanja vanrednog stanja, kada se "svedu računi" ove krize, država će, ako bude bilo potrebno, prema rečima Siniše Malog, razmotriti i dodatne mere.\nPomoć ombudsmana tražilo 99 Kragujevčana tokom vanrednog stanja\nKako do 100€? Ministarstvo finansija odgovorilo na najčešća pitanja građana\nSlobodna volja uz vanredne mere: Šta se sme, a šta ne?


U Parizu je predstavljen monumentalni umetnički rad oko Trijumfalne kapije, koja je potpuno presvučena srebrnim i plavim platnom.\nOva instalacija je delo pokojnog umetničkog para Hrista i Žan-Klod, koji su osmislili projekat 1961. godine, a zvanično otvaranje zakazano je za sutra.\nPosjete će biti moguće u naredne tri sedmice, a preko vikenda će kružni tok oko Trijumfalne kapije biti pretvoren u pešačku zonu.\nPosetioci slavne Napoleonove kapije, koja dominira avenijom Jelisejska polja, neće samo moći da posmatraju, već i da dodirnu platno, kako su umjetnici i zamislili.\nOni koji se popnu do vrha na visini od 50 metara moći će da stanu na platno sa terase na krovu, prenio je AP.\nMinistar kulture Roselin Bašelo rekla je da je ovo neobičan dar Parižanima, Francuskoj i šire, svim ljubiteljima umetnosti, te dodala da je ovo delo posthumno svedočanstvo umetničkog genija njegovih tvoraca.\nHristo Vladimirov Javačef, koji je rođen u Bugarskoj, upoznao je Žan-Klod de Gijebon u Parizu 1958. godine, a kasnije su postali ljubavnici. Žan-Klod je umrla 2009. godine, a Hristo u maju prošle godine.\nSlabi odziv: Širom Francuske protestovalo 140.000 ljudi (FOTO)


Rad je bolest - KONTRAPUNKT - - Rad je bolest\nPonedeljak, Maj 16, 2005 - 06:51 PM NT - 1187 Reads Iz drugih izvora\nBritanski list Indipendent prenosi upozorenje vodeće britanske dobrotvorne organizacije za mentalno zdravlje „Majnd” da se čak pet miliona Britanaca zbog stresa na radnom mestu nalazi na ivici nervnog sloma. Više od polovine zaposlenih Britanaca žali se na stres, a zbog mentalnih problema gubi se 13 miliona radnih dana godišnje, što privredu košta 25 milijardi funti. Najstresnije su profesije nastavnika, socijalnog radnika, zatvorskog čuvara i policajca. Dejli telegraf u kritičkom izveštaju na istu temu navodi da je stres postao izgovor za odsustvovanje s posla - ono što su nekada bili bolovi u leđima. Kao najčešći uzrok stresa navodi se prekomeran rad, a zaboravlja se da mnogi ostaju duže na poslu da bi izbegli stres kod kuće, piše Dejli telegraf. (Bi-Bi-Si) permalink


Prijedlog Nacrta Zakona o PDV-u kojeg je predložila UIO BIH ne ide na ruku poslodavcima | Manager.ba\nUprava za indirektno oporezivanje BiH pripremila je prijedlog Nacrta novog Zakona o PDV-u, a kao razlog za njegovo donošenje navodi se usklađivanje odredbi sa Direktivama EU za oblast indirektnih poreza.\nU Udruženju poslodavaca Federacije Bosne i Hercegovine naglašavaju da je proklamirano usklađivanje sa sa Direktivama EU urađeno vrlo selektivno, kako u pripremi, tako i u predloženim zakonskim rješenjma.\nPodsjećaju da Direktive EU propisuju da zainteresirana javnost mora biti uključena u sve faze izrade propisa, što podrazumijeva mogućnost podnošenja inicijative za donošenje izmjena i dopuna propisa, sudjelovanje u izradi radnog materijala, kao i sudjelovanje u konsultacijama i javnim raspravama.\n"U prijedlog Nacrta Zakona o PDV-u nije ugrađena nijedna od ključnih primjedbi UPFBiH, kao što su pomjeranje roka plaćanje PDV-a sa 10-og na posljednji dan u mjesecu, plaćanje poreza po naplati fakture za male porezne obveznike te nemogućnost priznavanja odbitnog PDV-a za neplaćene fakture. Predloženi nacrt je samo „autističan“ pokušaj donošenja zakonskog rješenja koje samo na prvi pogled ima za cilj prikupiti što više sredstava po osnovu PDV-a", ističu iz UPFBiH.\n"Zbog svega navedenog, UPFBiH ne podržava donošenje Zakona o PDV-u u ovakvom tekstu i poziva zastupnike u Parlamentu FBiH i NSRS, kao i Parlamentu BiH, da ne podrže novi Zakon o PDV-u, u predloženom obliku. Također, UPFBiH poziva UIO da ozbiljno pristupi izradi teksta Zakona o PDV-u uzimajući u obzir dosadašnju praksu i iskustva primjene Zakona te kroz preciznije definiranje odredbi omogući da Zakon bude primjenljiv u praksi", stav je UPFBiH.\nU svibnju ove godine Nacrt Zakona o porezu na dodanu vrijednost (PDV) dostavljen je nadležnim...


BRČKO – Policijski službenici Brčko distrikta, u saradnji sa Graničnom policijom BiH i MUP Republike Hrvatske, izveli su operativnu međunarodnu akciju kodnog naziva „Galeb“, sa ciljem dokumentovanja i sprečavanja krijumčarenja migranata.\nTokom akcije kod Brčkog je pronađeno 12 migranata, a uhapšena su dva člana organizovane kriminalne grupe.\nAkcija se odnosi na više osumnjičenih osoba koje su pod istragom i terete se da su tokom više meseci, preko granice ilegalno prebacivali migrante, čime je organizovana kriminalna grupa ostvarila značajnu materijalnu korist, saopšteno je iz Tužilaštva BiH.\nTe nezakonite aktivnosti najčešće su vršene preko teritorije Brčko distrikta, prenosi portal Klix.\nPrema prikupljenim dokazima, osumnjičeni su vršili krijumčarenje migranata koristeći čamce i plovila na skrovitim mestima preko Save, na taj način izbegavajući mjere granične i carinske kontrole, a sve radi sticanja nezakonite imovinske koristi.\nNajmanje dve žrtve u eksploziji autobusa u Ugandi\nArno Gujon: „Uskoro još petnaest škola srpskog jezika…


ALEKSANDAR POPOV, OTVORENO: "Srbija šuti na izjave Dodika kojim dovodi u pitanje opstanak Bosne i Hercegovine"! | BH Info Magazin\nHome/Vijesti/Bosna i Hercegovina/ALEKSANDAR POPOV, OTVORENO: “Srbija šuti na izjave Dodika kojim dovodi u pitanje opstanak Bosne i Hercegovine”!\nALEKSANDAR POPOV, OTVORENO: “Srbija šuti na izjave Dodika kojim dovodi u pitanje opstanak Bosne i Hercegovine”!\nEuropska unija nedavno je diplomatskim kanalima vlastima u Srbiji poslala spisak sedam uvjeta koje moraju ispuniti da bi ta zemlja postala članica EU. Prema pisanju srbijanskih medija, jedan od uvjeta je prekidanje specijalnih veza Srbije sa RS-om\nDirektor Centra za regionalizam Aleksandar Popov smatra da je ovaj uslov nerealan, jer su te veze predviđene Dejtonskim mirovnim sporazumom, kako za Srbiju sa RS-om, tako i za Hrvatsku sa FBiH.\n– Sasvim je normalno da Srbija održava veze sa RS-om, iako bi bilo bi poželjno da ih ima i sa FBiH. Nama je u interesu, ili bi bar trebalo biti, da BiH bude stabilna kao cjelina – rekao je Popov u razgovoru za Vijesti.ba.\nPrema njegovim riječima, ukoliko srbijanske vlasti ipak udovolje Evropskoj uniji i prekinu specijalne veze sa RS-om, onda bi to imalo negativan odjek među biračkim tijelom i generalno građanima jer bi ispalo da Srbija ne vodi računa o svojoj dijaspori.\n– Po meni je veći problem što se Srbija ne ograđuje od izjava Milorada Dodika, kojim dovodi u pitanje opstanak BiH, pa čak ni od istupa bivšeg predsjednika Tome Nikolića, koji svesrdno podržava Dodika – dodaje Popov.\nJedan od uslova koje je Evropska unija stavila pred vlasti u Srbiji je i potpuna normalizacija odnosa sa Prištinom.\nMeđu preostalim uslovima Evropske unije navodi se usklađivanje vanjskih politika EU i Srbije, sporazum o graničnim sporovima sa svim susjedima, usklađivanje odbrambenih politika, potpuna nezavisnost pravosuđa po evropskom modelu, ljudska prava, te potpune medijske i vjerske slobode.\nALEKSANDAR POPOV VUČIĆ I DODIK


Pred kolapsom nezaštićena domaća proizvodnja - Klix.ba\nPred kolapsom nezaštićena domaća proizvodnja\n19.8.2010. u 13:14\nAkumulirani gubici "Banjalučke pivare" popeli su se na 62,4 miliona KM, a iskorištenost kapaciteta godinama se kreće oko 30, umjesto 60 posto koliko bi trebalo da bude, izjavila je portparol Pivare Milka Trubarac.\nPrema njenim i riječima nadležnih iz uprave "Pivare", ovo preduzeće nalazi se u ozbiljnim problemima zbog nelojalne konkurencije i prekomjernog uvoza piva u BiH, što će ovu granu privrede dovesti pred kolaps.\nPivari već godinama ukazuju domaćim nadležnim institucijama da bi trebalo da zaštite domaću proizvodnju, što je i samim Sporazumom o slobodnoj trgovini predviđeno, ali do danas nadležne institucije nisu našle za shodno da nešto preduzmu, prenosi Radio "Slobodna Evropa".\nOdbor industrije piva BiH zatražio je krajem juna od Ministarstva spoljne trgovine i ekonomskih odnosa BiH da hitno razmotri zahtjev za zaštitu domaće proizvodnje, jer je prošle godine uvoz piva dostigao 60 posto od ukupne prodaje ovog proizvoda u BiH.\nPredsjednik Grupacije pivara Spoljnotrgovinske komore BiH Edin Ibrahimpašić rekao je krajem juna u Sarajevu da je lani uvezeno 1,4 miliona hektolitara piva /12 000 šlepera/, proizvedeno svega nešto više od 900 000 hektolitara, a izvezeno iz BiH svega 40 000 hektolitara piva.\n"Stepen iskorištenosti domaćeg proizvodnog kapaciteta u prošloj godini svega 33,5 posto. Instalirani kapaciteti postoje, ali ne mogu da budu zaposleni zbog prekomjernog uvoza", naglasio je Ibrahimpašić na konferenciji za novinare.\nOn je odbacio mogućnost otvaranja novih radnih mjesta, jer su pod znakom pitanja i postojeća, imajući u vidu da je prošle godine došlo do smanjenja zaposlenih u ovoj branši, te da su plate smanjene za 1,3 miliona KM, a u istoj srazmjeri i doprinosi i porezi iz osnova rada.\n"Još uvijek se dešava abnormalni uvoz piva u BiH, što dovodi pod pitanje zadržavanje postojećih radnih mjesta, a samim tim još dodatnih 10 do 15 radnih mjesta drugih proizvođača u BiH od kojih pivarska industrija nabavlja sirovinu i repromaterijal", naglasio je Ibrahimpašić.\nGovoreći o ovozu piva u susjednim zemljama i Evropi, predsjednik Grupacije je rekao da Srbija uvozi manje od pet posto, Hrvatska oko 10, a da je prosječan uvoz piva u Evropi oko 13 posto od ukupne potrošnje.\nOn je podsjetio da su na ovaj problem ukazali još 2007. godine, te da i sam sporazum CEFTA podrazumijeva isključivo balans u trgovinskoj razmjeni, a ako se on naruši, propisan je način zaštitite domaće prizvodnje.\nElektroprivreda BiH ostvarila povećanje proizvodnje za 1,3 posto\nBiH i dalje zemlja s vrlo visokim rizikom poslovanja\n19.08.2010. u 12:10


ОО СНС Сокобања: Бесплатaн превоз за ђаке и ужина за основце - СОКОпрес\nOO SNS Sokobanja: Besplatan prevoz za đake i užina za osnovce\n6. septembra 2019. Marko BožinovićLeave a Comment on OO SNS Sokobanja: Besplatan prevoz za đake i užina za osnovce\nJuče je u Sokobanji održana konferencija za novinare Opštinskog odbora SNS. Na početku konferencije, predsednik OO SNS Vladimir Milovanović poželeo je svim učenicima i predškolcima srećan polazak u školu i početak nove školske godine. On je rekao da je opština Sokobanja i ove godine za sve učenike Osnovne škole „Mitropolit Mihailoˮ obezbedila užinu. Vrednost ove investicija je osam miliona dinara. Na period od pet godina zaključen je i ugovor o koncesiji besplatnog prevoza za učenike i sve meštane. Vrednost investicije na petogodišnjem nivou je 84 miliona, a za ovu godinu iznosi 6.800.000 dinara. Za vreme letnjeg raspusta, zgrade osnovnih škola u svim mesnim zajednicama su renovirane.\nMilovanović je ovom prilikom najavio i početak radova na adaptaciji zgrade bioskopa „Moravicaˮ, koja i pored toga što je u prethodnom periodu u više navrata renovirana, nije dobila upotrebnu dozvolu. Opština Sokobanja je za adaptaciju zgrade bioskopa ove godine iz budžeta izdvojila 20.000.000 dinara, a sledeće godine izdvojiće još toliko, kako bi ova zgrada napokon dobila upotrebnu dozvolu i obogatila kulturnu ponudu Sokobanje.\n‒ U toku ovog meseca počeće radovi na istražnoj bušotini „Krkino kućišteˮ, koja će nakon završetka radova na njoj i analize kvaliteta vode, poboljšati vodosnabdevanje u Sokobanji. Vrednost radova je osam milona dinara ‒ istako je Milovanović.\nMilovanović je rekao i da je u toku javna nabavka za sanaciju seoskih puteva u selima zapadnog dela naše opštine, kako bi meštani pomenutih sela mogli bezbedno do svojih kuća. Vrednost radova je 17 miliona dinara.\nPredsednik OO SNS se osvrnuo na nemio događaj koji se odigrao krajem prošle i početkom ove nedelje kada se zapalila gradska deponija, što su osetili svi stanovnici i gosti Sokobanje.\n‒ Samo bih ovom prilikom podsetio sve građane opštine da je tokom avgusta meseca zbog visokih temperatura u čitavoj istočnoj Srbiji bilo istih problema kao da se to dešavalo i ranije, ali za razliku od prethodnog perioda kada su se te deponije gasile i po deset dana, mi smo ekspresno reagovali i uz pomoć Vatrogasno-spasilačke jedinice Sokobanja, Policijske stanice, JKP „Napredakˮ i JP „Zeleniloˮ deponiju ugasili u rekordnom roku za četiri dana ‒ rekao je Milovanović. Osim toga, Milovanović je istakao da će Opština Sokobanja u toku ovog meseca kod Ministarstva zaštite životne sredine, kao jedna od prvih opština u Srbiji, konkurisati za sredstva sa projektom rekultivacije deponije.\nNa kraju konferencije za novinare, Milovanović je rekao da je samo u toku nekoliko poslednjih meseci u infrastrukturu Opštine Sokobanja uloženo 70 miliona dinara kao i da sama opština to nikako ne bi mogla bez pomoći Vlade Republike Srbije i predsednika Aleksandra Vučića.\nBespovratni podsticaji za seoski turizam i stare zanate\n1. novembra 2018. Marko Božinović\n21. marta 2019. Marko Božinović\nSimpozijum na temu „Andrićeva pripovetka” u oktobru u Sokobanji\nSaopštenje OO SNS: „Razgovor sa građanima nije izborna kampanja”\nBesplatni pregledi logopeda\nOd ponedeljka nazad u školske klupe\nTrenutno nekoliko ulica bez vode


Završena rekonstrukcija vlade Zorana Zaeva • RTK\nZavršena rekonstrukcija vlade Zorana Zaeva\nParlament Severne Makedonije većinom glasova izabrao je pet novih ministara u okviru rekonstrukcije koalicione vlade SDSM i DUI, premijera Zorana Zaeva.\nSa 65 glasova "za" i 25 "protiv", u četvrtak uveče je izabran novi ministar lokalne samouprave Goran Milevski, predsednik Liberalno-demokratske partije (LDP), manjeg partnera SDSM Zorana Zaeva u vladajućoj koalciji.\nIstim brojem glasova za novog ministra kulture izabran je Husni Ismaili, dok je novi ministar poljoprivrede Trajan Dimkovski umesto Ljupča Nikolovskog koji je to mesto napustio jer je imenovan za generalnog sekretara SDSM.\nNaser Nuredini je izabran za novog ministra za životnu sredinu i prostorno planiranje, a dosadašnji prvi čovek tog ministarstva i potpredsednik DUI Sadula Duraku prešao je na čelo novoformiranog Ministarstva za politički sistem.\nMesto smenjenog ministra finansija Dragana Tevdovskog ostaje upražnjeno nakon što je premijer Zoran Zaev na početku sednice o rekonstrukciji, u sredu, odustao od namere da preuzme i tu funkciju nakon upozorenja Antikorupcijske komisije da spajanje funkcija nije dozvoljeno zbog sukoba interesa.\nZaev će ipak, kako je najavio, rukovoditi Ministarstvom finansija Severne Makedonije do izbora novog ministra, ali nije rekao kada planira da ga predloži.\nZa poslanike najveće makedonske opozicione partije VMRO DPMNE rekostrukcija Vlade Zorana Zaeva, koju smatraju nesposobnom, "samo je kozmetička", dok poslanici članica vladajuće koliciije SDSM i DUI tvrde da je to "odgovor na očekivanje građana" i da će "uspešna vlada biti još uspešnija".\nOd Drača, preko Ohrida, do Beograda samo s ličnom kartom?\n"Drama sa EU će trajati do poslednjeg trenutka"\nGradonačelnik Bihaća: Država da reaguje na migrantsku krizu